Əbədiləşən qəhrəmanlıq əfsanəsi...\nƏbədiləşən qəhrəmanlıq əfsanəsi... - FOTOLAR\n13 Yanvar 18:27 | 949\nÖzünü dərk edən kamil bir insan üçün Vətən anlayışı çox dəyərlidir. Vətənpərvər insanların öz doğma Vətəninə, dövlətinə və xalqına olan sevgisi, duyğularının ən ülvisi, ən alisidir. Vətən sevgisi, Vətən məhəbbəti, insanın qanından, canından gələn ana sevgisi qədər əziz, ana laylası qədər müqəddəsdir. Vətənsiz bir millət, millətsiz də, vətən ola bilməz. Vətəni qorumaq dövləti və milləti qorumaq, vətəni sevmək də dövləti və milləti sevmək deməkdir.\nBizim də haqqında böyük fəxrlə danışdığımız Azərbaycan adlı bir Vətənimiz var. Azərbaycan bizim həm, qürur yerimiz, həm də, bütün ruhumuzla bağlı olduğumuz gözəl bir məkandır. Azərbaycanımızın hər qarış torpağı, hər daşı, hər qayası bizim üçün əziz, insanları isə, çox dəyərlidir.\nİllərin keşməkeşli sınaqlarından üzüağ çıxmış, müstəqillik qazanaraq özünü azad xalq kimi təsdiq etmiş Azərbaycan xalqının mərdliyi, qəhrəmanlığı bütün bəşəriyyətə məlumdur. Əminliklə deyə bilərəm ki, bu məğrurluğun əsasını qoyan ən mühüm amil də, məhz, vətənpərvərlikdir. Adlı-sanlı igidlərimizin şəxsi nümunəsi xalqımızın tarixən qəhrəman xalq olmasının göstəricisidir. Azərbaycanın şanlı tarixi, qürur dolu tarixi keçmişi qəhrəmanlıq səhifələri ilə zəngindir. Öz doğma Vətənini göz bəbəyi kimi qoruyan, uğrunda canını, qanını belə fəda edən qeyrətli oğullar yetirib bu torpaq. Azərbaycan bahadırlar yurdu, qəhrəmanlar məskəni, qorxmaz oğullar diyarıdir.\nOnların ömür yolu nə qədər qısa olsa da, gələcək nəsillərimiz üçün örnək olacaq bir tarix yazıb gedirlər. Ümumiyyətlə, torpağı vətən edən, onu müqəddəsləşdirən, özünü bu yolda qurban verən şəhidlərdir.\nTariximizin səhifələri Azərbaycanın qəhrəman övladlarının şücaətləri ilə doludur.\nHaqqında söz açacağım belə igid oğullardan biri də “Darıxmayın, tezliklə, Vətənimiz Azərbaycan düşməni müharibə meydanında məğlub edib, qalib dövlət olacaq!” şüarının müəllifi, şərəfli ömür payı ilə xalqımızın qəlbində yuva quran əziz bir qardaşım barəsində olacaq.\nÖz qəhrəmanlığı ilə erməni faşistlərini qorxuya salan məşhur kəşfiyyatçı, düşməni rahat yuxuya həsrət qoyan, ona qənim kəsilən və ən nəhayət, başına külli miqdarda pul qoyulan bir igidin keçdiyi mənalı, əzab-əziyyətlərlə dolu ömür yolunu sizə təqdim etmək mənim üçün olduqca şərəflidir!\nOnun haqqında yazmaq mənim üçün həm, məsuliyyətli, həm də, məsuliyyətli olduğu qədər də, çətin və qürurverici bir işdir.\nSizə təqdim edəcəyim bu şəxslə məni bir sıra ortaq cəhətlər birləşdirir. Biz, eyni kənddə-doğma Əlinəzərli kəndində dünyaya göz açmışıq. Yaxın qohum olmaqla bərabər, eyni adlı il və eyni adlı bürc altında doğulmuşuq. Xarakterik xüsusiyyətlərimiz, daxili dünyamız və arzularımız da tamamilə uyğun gəlir bu gözəl insanla...\nHörmətli həmvətənlərim, müqəddəs şəhidlərimiz haqqında ardıcıl yazılarımın növbəti qəhrəmanı, şəxsən tanıdığım və xətrini qardaşım qədər istədiyim, doğma elimin igid oğlu Siyahim Əlizamin oğlu Dəmirov olacaq.\nTanrı ona bütün insani keyfiyyətləri özündə yaşadan saf ürək, dünyanın misilsiz gözəlliklərini dərk etməyə qadir, mükəmməl bir zəka və milli dəyərləri vicudunda cəmləyən təmiz bir ruh vermişdi! Tanrı onu qüsursuz bir qəhrəman, xüsusi qabiliyyət sahibi kimi yaratmışdı! Heç şübhəsiz ki, onu əfsanəyə çevirən ən önəmli faktor isə, həqiqət ilə xəyalın ilahi vəhdəti idi!\nSiyahim! Bu ad özündə şanlı hərb tariximizin ayrılmaz bir hissəsi olmaqla, bütöv bir xalqın qəhrəmanlıq simvolunu yaşadır!\nSiyahim! Bu ad özündə Vətəninə, dövlətinə və xalqına məhəbbət hissini yaşatmaqla, milyonlarla insanın yaddaşından heç zaman silinməyəcək xoş xatirələr yaşadır!\nSiyahim Əlizamin oğlu Dəmirov, 13 sentyabr 1990-cı ildə Beyləqan rayonu Əlinəzərli kəndində, sadə, zəhmətkeş bir ailədə dünyaya göz açmışdır. 1997-ci ildə şəhid Rizvan Nəsirov adına Əlinəzərli kənd 1 nömrəli tam orta məktəbin 1-ci sinfinə daxil olmuş, 2008-ci ildə isə, həmin məktəbi müvəffəqiyyətlə bitirərək, məzun adına layıq görülmüşdür.\nO, hələ uşaqlıq illərindən, orta məktəbdə oxuduğu zamanlardan, həmyaşıdlarından fərqlənir, qeyri-adı xüsusiyyətləri ilə digərlərindən seçilirdi. Üzüyola, səmimi və zarafatcıl olması, onu hər kəsin sevimlisinə çevrilmişdi. Qoçaq, ədalətli və mərdanə davranışları isə, özündən yaşca böyüklərdə xüsusi maraq yaradır və onunla dostluq etmələrinə yol açırdı. Bütün bunlardan ən önəmlisi isə, onun mühafizəkar bir xarakter sahibi olması idi. Sinif yoldaşlarının və müəllimlərinin dediklərindən məlum olur ki, Siyahim şagird yoldaşlarını, xüsusən də, qızları müdafiə edər, onlara nəzarət edər, qoruyardı. Müəllimləri, sinif yoldaşları, dostları, qohumları və hər kəs ona etibar edər, ona güvənərdi!\nO, həm də, körpə yaşlarından idmanla da məşgul olurdu. Çox güclü idi! Onun qolu da, ürəyi də, şəxsiyyəti də çox güclü idi. Həmişə liderliyə, birinciliyə can atar, uduzmağı isə, qətiyyən sevməzdi! Siyahim çox güclü güləşçi idi, lakin yarışların birində ona qarşı edilən haqsızlığa dözməyib güləşdən uzaqlaşmış, çoxsaylı dəvətlərə baxmayaraq, bir daha geri dönməmişdir. O, bu addımı atmaqla, kiçik ürəyində haqsızlığa, ədalətsizliyə qarşı böyük üsyan etmişdi.\nBəli, uşaqlıqdan “Sakan” deyə çağırdığımız Siyahim, belə qardaş idi, ədalət carçısı, təmiz ürəkli, vicdanlı və olduqca qeyrətli!\nHəm, bir vətəndaş olaraq, həm də, işimlə bağlı şəhid ailələrini tez-tez ziyarət edirəm. Bu yaxınlarda şəhid qardaşım Siyahimin doğulub, boya-başa çatdığı evdə qonaq oldum. Səmimi, qonaqpərvər və olduqca mehriban olan ailə üzvləri məni xoş qarşıladı və bir neçə saat səmimi söhbət etdik.\nŞəhid ailəsi - qürurlu olduğu qədər də, hüznlü, matəmə bürünmüş bir ailə...Yenə eyni kədərli baxışlar, yenə bənzər nisgil, yenə də oxşar intizar... Yenə də eyni dərd yükünü daşıyan qubar dolu ürəklərin pıçıltısı...Yenə də, bir-birinə çox bənzər tale yaşayan ailələrin mənə qarşı olan isti münasibəti...\nŞəhidimizin anası, həmişə hörmətlə yanaşdığım, tanıdığım ən gözəl ürəyə sahib olan insanlardan biri, Siyahim kimi cəngavər oğul böyütmüş Pəri Dəmirovadır. Pəri xanımla, şəhid qardaşım haqqında xeyli söhbət etdik. Övlad həsrəti, oğul nisgili açıq-aşkar şəkildə gözlərində görünən şəhid anası ilə uz-üzə qaldığım o anları söz ilə ifadə etməyə çox çətinlik çəkirəm...\nSiyahimin qəlbində valideynlərinə, əzizlərinə və doğma el-obasına xüsusi bir sevgi, məhəbbət var idi.\nŞəhid ailəsində daha bir maraqlı məqama da şahid oldum. Ailə üzvlərinin dediyinə görə, günlərin bir günü, bizim çılğın “Sakan” özünə üzərində “P” hərfi yazılmış köynək alır. Bəli, o, bunu sırf anasına məhəbbətini, rəğbətini və sevgisini bildirmək üçün edir. Axı, bu köynəkdə anasının adının baş hərfi yazılmışdı...\nXidmətdə olduğu vaxtlarda hər gün evə zəng edər, ən çox anası ilə danışardı! Onda, anasına qarşı çox güclü istək, ilahi bir məhəbbət vardı! Anasını bütün vücudu ilə, bütün ruhu ilə sevirdi Siyahim qardaşım!\nŞəhidimizin atası, həmyerlimiz Əlizamin Dəmirovla da şəhidimizin keçdiyi şərəfli həyat yolu barəsində xeyli söhbət etdim. O bildirdi ki, Siyahim ailəmizdə böyüyən 3 uşaqdan biri, ortancıl olanı idi. Onun Bəhruz adlı özündən yaşca böyük bir qardaşı və Tamara adlı özündən yaşca kiçik bir bacısı var. Onlar da, qardaşlarının yoxluğu ilə barışmır, həmişə olduğu kimi, yenə də, səbrsizliklə onun yolunu gözləyir və nə vaxtsa təkrar qayıtması ümidi ilə yaşayırlar. Onun, ailəmizdə istiqanlı övlad, mükəmməl qardaş, və hərtərəfli dost kimi xüsusi bir yeri var idi. Hələ, ailəmizin heç bir üzvü onun nə sözündən, nə də, hər hansı bir hərəkətindən inciməmişdi.\nSiyahim şəhid olan gün, onun üzərində olan şəxsi əşyaların içində, mənim də balaca bir şəklim olub! O, valideynlərinə çox bağlı bir insan idi!\nŞəhid olan günə qədər Siyahimin üzündən gülüş əskik olmadı! O, zarafatından qalmadan, gülə-gülə, ölümə meydan oxuyaraq – əsl kişi kimi müqəddəs mərtəbəyə yüksəldi!\nO, şəhid olan gün, ailəmiz hər şeyini itirdi. Onunla getdi, onunla bitdi ailəmizin sevinci, gülüşü və bir sözlə, xoşbəxtliyi...\nSiyahim bir gün mənə dedi: “Ata, oğlun Mübariz İbrahimov kimi bir qəhrəmandır, mənimlə fəxr edə bilərsən! Mənim kimi oğullar çoxdur! Qorxma, ata, Qələbə bizimdir! Ata, mən şəhidlərimizin, günahsız qətlə yetirilmiş körpələrimizin qanını artıqlaması ilə almışam, xalqımız rahar ola bilər!”...\nSiyahim, heç zaman unutmayacağım daha bir söz də demişdi mənə! “Ata, mən də şəhid ola bilərəm, bunu indidən qəbul et. O zaman təmkinli ol, oğlunu layiq olduğu hörmətlə qarşıla və yola sal! Sənə dediklərim barədə anama heç nə bildirmə! Anamın yanında ol, onu tək qoyma!” ...dedi və xidmətinə geri döndü...\nŞəhid atası daha sonra qeyd etdi ki, Siyahim kənddə böyümüş uşaq olduğundan, təbiətə, insanlara, hətta, heyvanlara belə çox bağlı idi. Onda, heyvanlara qarşı xüsusi bir istək, sönməyən həvəs vardı. Yoldaşları ilə meşədə saatlarla at çapar, qoyun-quzu otarar və su hövzələrində çimməyə gedərdi. Uşaqlıqdan üzgüçülüyə xüsusi bir marağı, həvəsi vardı Siyahimin...\nÇox zəhmətkeş bir insan idi Siyahim. Alın təri ilə qazandığı pulu bizə verər, ailəmizin firəvan dolanması üçün əlindən gələn hər şeyi edərdi.\nNəhayət, Siyahim Dəmirov orta məktəbi qurtardıqdan sonra, 2009-cu ilin aprel ayında Vətənə olan borcunu vermək üçün həqiqi hərbi xidmətə yollanır. “N” saylı hərbi hissədə Vətəninə, dövlətinə ləyaqətlə xidmət etmiş və 2010-cu ilin oktyabr ayında ordu sıralarından tərxis olunmuşdur.\nBir müddət, təxminən 2-3 il idman etməklə bərabər, müxtəlif işlərdə çalışmış, halal zəhmətlə qazandığı məvaciblə ailəsinə kömək etmişdir.\nÇox keçməmiş, Siyahimin həyatında yeni bir səhifə açılır. O, 2013-cü ildə Beyləqan rayonunun Kəbirli kəndində “N” saylı hərbi hissədə müddətdən artıq həqiqi hərbi xidmətə könüllü daxil olur topçu və top komandiri kimi yenidən xidmətə başlayır. O, bu hərbi hissədə xidməti vəzifəsini 2016-cı ilə kimi davam etdirir.\nSiyahimdə olan istedadı, xüsusi bacarığı görən hərbi hissə komandiri, özü şəxsən təkid edərək onu Xüsusi Təyinatlı Qüvvələrimizin hazırlandığı 6 aylıq kursa göndərmişdir. Bu müddət ərzində də, o, cəsurluğu, çevikliyi ilə diqqət mərkəzində qalmağı bacarmış, rəhbərlik tərəfindən xüsusilə, diqqətdə saxlanılmışdır. Nəhayət, seçim mərhələsi gəlir və Siyahim 600 nəfər idmançı-hərbçimiz arasından seçilən 13 nəfərdən biri olur. Bu seçimin nələrdən, hansı qürurverici məqamlardan xəbər verdiyini isə, yəqin ki, deməyə heç bir ehtiyac yoxdur!\nKursu uğurla bitirdikdən sonra, Siyahimi Cəlilabad rayonunda yerləşən “N” saylı hərbi hissədə kiçik gizir rütbəsində xidmətini davam etdirir. Qısa müddət ərzində bu hərbi hissədə də, digər yerlərdə olduğu kimi özünə hörmət qazanır, nümunəvi hərbçi kimi xüsusi peşəkarlıq göstərir. Məsələnin ən maraqlı tərəfi isə, odur ki, Xüsusi Təyinatlı Qüvvələrimizin şəxsi heyyətində Siyahimi tanımayan bir nəfər belə yox idi. “Cəlilabad qartalı” “Dəmir bilək”, “Dəmir” ləqəblərini də, hərbçi yoldaşları məhz, Siyahimin şərəfinə vermiş, ona olan ehtiramlarını bu cür ifadə etmişlər.\n2018-ci ildə 25 dünya dövləti arasında dünya Xüsusi Təyinatlı Qüvvələrinin Türkiyə Cümhuriyyətində keçirilən təlimində Azərbaycan Xüsusi Təyinatlı Qüvvələri 1-ci yerə layiq görülür. Hətta, Türkiyə Cümhuriyyətinin nümayəndələri 25 dünya dövləti arasından seçilmiş yeganə şəxs kimi, Siyahimin orada qalıb təlimçi-müəllim olaraq işləməsini təklif etmiş, lakin komandanlıq buna icazə verməmiş və onu özü ilə Azərbaycana qaytarmışdır.\nBu şücaətlərinə görə o, şəxsən Türkiyə Cümhuriyyəti Silahlı Qüvvələrinin generalı tərəfindən fəxri fərman və diplomlara layiq görülərək, təltif edilmişdir.\nSiyahimin komandirinin onun haqqında dediyi: “Tək Siyahim özü silahsız halda, əlbəyaxa 100 nəfər erməni əsgərinə cavab verəcək gücdədir! Şəxsən, mən onunla fəxr edirəm!” sözünün arxasında nələrin gizləndiyi zənnimcə, sizin üçün gün kimi aydındır!\nŞəhid qardaşım, həmçinin, 2018-ci ildə Azərbaycan Respublikası Silahlı Qüvvələrinin yaradılmasının 100 illiyi münasibətilə təsis edilmiş “Yubiley” medalı ilə təltif edilmişdir.\nSiyahim də daxil olmaqla, Xüsusi Təyinatlı Qüvvələrimizin bir qrup hərbi qulluqçusunun Yaponiya dövlətinə xüsusi təlim keçmək üçün səfəri planlaşdırılmışdı, lakin cəbhə zonasında yaranmış gərgin vəziyyətlə əlaqədar olaraq, bu səfər təxirə salınmışdır.\n2020-ci il iyul ayında Tovuz rayonu istiqamətində dövlət sərhəddimizi kobud şəkildə pozan erməni quldurları ilə mübarizəyə bütün hərbçilərimiz kimi, müzəffər ordumuzun “Dəmir” əsgəri- Siyahim də qatılmışdı. Bu əməliyyatlarda da o, mahir kəşfiyyatçı kimi iştirak edirdi. Həmişə olduğu kimi, bu dəfə də Siyahim erməniləri döyüş meydanında məhv edir, onların irəliləməsinə imkan vermirdi. Bu döyüşlərdə göstərdiyi misilsiz qəhrəmanlıqlarına görə yuxarı komandanlıq tərəfindən yüksək qiymətləndirilir, müxtəlif fəxri fərman və təşəkkürnamələrlə təltif edilmişdir.\nBu hadisələrdən bir az sonra, Siyahim növbəti dəfə Azərbaycan Xüsusi Təyinatlı Qüvvələrinin mərkəzi təlim kursuna təlimçi-müəllim kimi dəvət olunur. Komandanlıq tərəfindən razılıq verilsə də, 2-ci Qarabağ Müharibəsi başladığından Siyahim bu dəvətdən imtina edərək, döyüşlərə qatılır.\n27 sentyabr 2020-ci il tarixdən, 2-ci Qarabağ Müharibəsinin başladığı ilk gündən Siyahim də yoldaşları ilə bərabər Füzuli rayonu istiqamətində döyüşlərdə iştirak edir. Döyüş meydanında düşmən istehkamlarının dağıdılmasında xüsusilə fəallıq göstərir, erməni terrorçularının məhv edilməsində bilavasitə qeyri-adi xidmətləri olur. Onun döyüş yolu, Füzuli rayonu və ətraf kəndləri, eləcə də, Cəbrayıl, Hadrud, Qubadlı və Şuşa şəhərləri istiqamətində kəşfiyyatçı-döyüşçü kimi xüsusi rəşadət göstərmişdir.\nQəhrəmanımız avtomat, pulemyot, qumbaraatan, snayper və digər silahlardan mahir atıcı kimi istifadə etməklə, düşmənin canlı qüvvəsinə ağır, sarsıdıcı zərbələr vurmuşdur.\nSiyahim, müharibədən qabaq Şuşa şəhərini fəth edən ilk kəşfiyyatçı kimi də tarixə düşməyi bacardı!\n29 oktyabr 2020-ci il tarixdə Daşaltı əməliyyatına kömək üçün çağrılan Siyahim, orada xüsusi əməliyyatlarda birbaşa iştirak edir, yağış kimi yağdırılan düşmən snayperlərinin susdurulmasında müstəsna xidmətləri olur.\nDöyüş yoldaşlarının dediklərinə görə Siyahim bu döyüşlərdə də, hətta, silahsız, bir neçə silahlı erməni əsgərini cəhənnəmə vasil etmişdir. Bir cinahdan düşmən istehkamına daxil olan Siyahim, əl qumbarası ilə 8 erməni əsgərini məhv etmişdir. Elə həmin istehkamda döyüşən erməni diversiya qrupuna rəhbərlik edən mayor rütbəli bir erməni zabitinin başını şəxsən özü kəsmişdir! Qayıdanda isə, öldürdüyü bu erməni zabitinin xüsusi təlim görmüş itini də özü ilə hərbi hissəyə gətirmişdir.\nQəhrəmanımızın hər iki diz qapağı döyüşlərdə ciddi şəkildə zədələnibmiş. Ağrıları o dərəcədə şiddətli olurmuş ki, hər iki ayağını xüsusi sarğı vasitəsi ilə bağlayırmış. Edilən məcburiyyətlərə baxmayaraq, o, müalicə almaqdan imtina edərək, xidmətinə davam etmişdir. Siyahim: “Onlar məndən ruh alır, mən öz əsgərlərimin yanında olmalıyam” demiş və yoldaşlarını tərk etməmişdir!\nYaxın qohumu ilə həmsöhbət olduğum zaman mənə Siyahimlə olan son yazışmasını göstərdi. Yazdığı sözləri oxuduqca heyrətlənir, hisslərimə hakim çıxa bilmirdim. Göz yaşları ilə oxudum hünər sahibi olan o kişinin real vəziyyəti qiymətləndirərək yazdığı cümlələri...\nSiyahim: “Şuşa tərəfdən bütün xalqıma, el-obama salamım var! Sizə görə həyatdayam! Nə isə olsa, qoymayın kəfənimi, tabutumu açmağa! Olmaz! Qoy, gördüyünüz kimi yaddaşınızda qalım! Bilmək olmaz həyatdan necə köçərəm! Qismət olsa, görüşərik!”...\nBu cümlələrdə öz əksini tapan sözlərin özü, elə həyat fəlsəfəsinin əsasını təşkil edir! Budur, yalnız əsl kişilərin gedə biləcəyi həyat yolu! Bax, budur dünya içində böyük bir dünya!\nYeganə döyüşçü Siyahimdir ki, məhz ona görə, onun yerini təyin etmək üçün, düşmən havaya qırıcı-bombardmançı təyyarə qaldırır. Onların bu səyi də heç bir nəticə vermir, qəhrəmanımızın yerləşdiyi mövqeyi müəyyən edə bilmirlər!\nŞahidlərin bildirdiyinə görə, Siyahim mövqelərimizə kəşfiyyat üçün gələn, əli silahlı bir erməni kəşfiyyatçısını yerə yıxmış və əllərilə boğaraq öldürmüşdür! Bax, bu yazdıqlarım bir Azərbaycan hərbçisinin mümkünsüz görünən bir işi reallığa çevirdiyi tarixi faktdır!\nSiyahim, xidməti boyunca, ümumilikdə 200-ə qədər erməni quldurunu şəxsən özü məhv etmişdir!\n12 nəfərlik qrupa rəhbərlik edən Siyahim ailəli olan 8 nəfər yoldaşlarından arxaya qayıtmalarını əmr etmiş, özü də daxil olmaqla yerdə qalan 4 nəfər isə, döyüşə davam etmişdir. O, elə həmin döyüş zamanı vuruşaraq döyüş yoldaşlarını xilas etmək istəyərkən namərd gülləsinə rast gəlir və qəhrəmancasına şəhid olur!\nO, Vətəninə ləyaqətlə xidmət etmiş, xalqına, dövlətinə sadiqliyini, ona sədaqətini öz əməli işi və sevgisi ilə sübut etmişdir!\nOlduqca maraqlı məqamlardan biri də ondan ibarətdir ki, Siyahim qardaşımın gördüyü yuxular həmişə çin çıxarmış! O, hətta, şəhid olacağını da qabaqcadan yuxusunda görübmüş! Şəhid olmuş əsgərinin onu çağırdığını yuxuda görür və bir neçə gün sonra, özü də şəhadətə qovuşur!\nDöyüş yoldaşlarının dediyinə görə, şəhidimizin çox nadir hallarda geyindiyi güllə keçirtməyən xüsusi geyimində təxminən 35 fərqli yerdə güllə izi olub. Təkcə bu fakt, onun bizim üçün hansı təhlükə qarşısında qalmasını bilməyimiz üçün yetərlidir!\nÖnəmli faktlardan biri də ondan ibarətdir ki, Siyahim şəhid olduğu sonuncu döyüşdə ölümcül yaralansa da, düşmənə təslim olmayıb və son nəfəsinə qədər mübarizə aparıb! Bəli, bizim “Sakan” döyüşə-döyüşə, şərəflə şəhidlik zirvəsinə yüksəlib!\nOnu da qeyd etmək istəyirəm ki, şəhidimiz Beyləqan rayonu ərazisində yerləşən Cərcis Peyğəmbər ziyarətgahında, şəhidlərimiz üçün ayrılmış Şəhidlər Xiyabanında dəfn edilib!\nArtıq tarixə çevrilmiş həmin gün, öz şəhidini hörmət və ehtiramla son mənzilə yola salan xalq sevgisinin canlı şahidi oldum! İnsan izdihamının, alqışların və haqqında deyilən qürurverici sözlərin müşayiəti ilə dəfn edildi şəhid qardaşım!\nGöstərdiyi birliyə, həmrəyliyə görə, qədirbilən xalqımla bir daha fəxr etdim...\nDüşünürəm ki, şəhidlərimizə, onların ailə üzvlərinə göstərdiyimiz diqqəti və qayğını gələcək nəsillərimiz üçün miras kimi qoruyub, onlara ötürə bilsək, vətənimiz Azərbaycan bizdən sonra da əmin əllərdə olacaq. Ölkəmiz uzun illər boyu müxtəlif sınaqlar, çətinliklər qarşısında qaldı və bu sınaqlara, çətinliklərə sinə gərən minlərlə Vətən övladı şəhid oldu. Bu gün bu torpaqlar üzərində həmin şəhidlərin hər birinin haqqı var.\nHazırda isə, üzərimizə düşən ən böyük məsuliyyət, yaşamış olduğumuz bu reallıqları gələcək nəsillər üçün tarixə çevirmək və onların vətənpərvərlik şüurunun inkişafı üçün çalışmaqdır.\nMəlumat üçün bildirim ki, möhtərəm Prezidentimiz, Azərbaycan Respublikası Silahlı Qüvvələrinin Ali Baş Komandanı, cənab İlham Əliyevin “Azərbaycan Respublikası Silahlı Qüvvələrinin hərbi qulluqçularının təltif edilməsi haqqında” imzaladığı sərəncama əsasən, Siyahim Əlizamin oğlu Dəmirov ölümündən sonra, “Qarabağ” ordeni, həmçinin, “Vətən uğrunda” medalı ilə təltif edilmişdir!\nÖz ölümü ilə ölümsüzlük qazanan Vətənimizin mərd övladlarını yada salmaq, onların əziz xatirəsini hörmətlə anmaq hər birimizin ən mühüm vəzifəsi və ən əsası, vətəndaşlıq borcudur!\nŞəhidlərimizin uyuduğu hər bir məzar birmənalı olaraq, bizim üçün and yeri, ziyarət etdiyimiz ən müqəddəs məkandır!\nQürur yerimiz olan müstəqil Azərbaycan dövlətinin ərazi bütövlüyü və suverenliyi uğrunda gedən mübarizədə igidlik göstərərək haqqa qovuşmuş şəhidlərimizlə fəxr edir, onları böyük hörmətlə anırıq!\nSiyahim və haqq yolunda özünü fəda edən bütün şəhidlər ən ali hörmətə və ən ülvi ehtirama layiqdirlər!\nSiyahim qardaşımın özünə aid, fərqli bir dünyası var idi. O, sirlərlə dolu, sonsuz sevgiləri özündə yaşadan böyük bir ürəyə sahib idi!\nSiyahim, sən və sənə bənzər oğullar, müasir dövrümüzün milli qəhrəmanlıq düsturunu yaradan kişilər kimi tarixə düşdünüz!\nSiyahim, sən, həm, əsl vətəndaş, həm də, vətən daşı olaraq, öz üzərinə qızıl hərflərlə, heç zaman silinməyəcək “Qələbə” adlı bir tarix yazan qəhrəman oldun!\nSiyahim, səni fəth etdiyin müqəddəs zirvəyə görə əbədiyyət üfüqündə doğan Günəşə bənzədirəm!\n“Vətəni sevmək imandandır!” deyiblər! Şəhid qardaşım, imanlı, təmiz, pak ruhunun qarşısında baş əyir, adını böyük ehtiramla anıram!\nSən, hər günü əsrə bərabər olan mənalı bir ömür yaşadın!\nFani dünyada 30 il yaşamaq qismətin olsa da, əbədi dünyanın ölümsüz sakini kimi əlçatmaz zirvə qazandın!\nSubay idin, sözsüz ki, gözü yolda qalanın da vardı əziz qardaşım...\nDostlarının ona verdiyi “Siyahim, nə vaxt evlənəcəksən?” sualına, o, özünəməxsus şəkildə, təmkinlə, “Kişilər, tələsməyin, qoy müharibə qurtarsın, sonra evlənəcəm! Qarabağı düşməndən azad etməyincə, ailə qurmayacam!” deyə cavab vermişdi!\nTəəssüf, çox təəssüf ki, arzuların da, sevgin də, nakam ömrün kimi yarımçıq qaldı, Siyahim...\nSiyahim qardaşımın dostları ilə münasibətdə ən çox işlətdiyi söz – “Kişi” sözü idi! Sonuncu dəfə dostları ilə danışanda, “Mənim qanım bu torpağa halaldır! Şərəfsizlərdən yetərincə qırmışam! Günahsızların qanını almışam! Qismət olsa, görüşərik! Kişilər, məni yaddan çıxarmayın!...” sözlərini demiş və bir neçə gündən sonra haqqa qovuşmuşdur!...\nSiyahim bir gün dostlarına deyir: “Ailəmizin yaxşı dolanmağı üçün mən də onlara öz köməkliyimi edirəm. Əgər ailəmin mənim verdiyim pula ehtiyacı olmasa, Vətənimə, dövlətimə pulsuz da xidmət edərəm, hətta hərbi geyimlərimi də özüm alaram! Vətənim üçün hər şeyə hazıram! Dövlətimə, bayrağıma görə hər çətinliyə dözərəm! Öz sevgimi bildirməyim üçün mənə dövlətdən hər hansı bir məvacib almağım önəmli deyil, onsuz da Vətənimi ürəkdən sevirəm!\nMəğrur dayan, başını dik tut, şəhid atası! Ömürlük hüznə bürünmüş, qürurla dayanmağı bacaran bir şəhid atası olmaq, qıy vuran qartallar məskəni - başı qarlı uca dağ olmaq deməkdir!\nSən fəxr et ki, Vətənimiz üçün Siyahim kimi məğlubedilməz bir qəhrəman övlad bəxş etmisən! Allah, Özünün ən sevimli bəndəsinə - Şəhid əmanətinə sahib çıxdı, Siyahimi cənnətinə aparıb, ən yüksək adla- Şəhid adı ilə mükafatlandırdı!...\nDəyanətli ol, qürurla dur şəhid anası!\nŞəhid qardaşım qayıtdı! Bu dəfə, fərqli bir formada! Siyahimin öz adına layiq bir şəkildə - kişi kimi! Müqəddəs, üçrəngli bayrağımıza bürünərək, qeyrətli Vətən övladlarının çiynində qayıtdı! Özü ilə Sənə qocaman dünyamız boyda qürur, gizli iç dünyan boyda bir qəm-qüssə gətirdi! Siyahim, ömrün boyu fəxrlə deyəcəyin Şəhid Anası kimi əlçatmaz bir ad, böyük bir şərəf, müqəddəs bir nemət hədiyyə etdi Sənə!\nAğlama, şəhid anası! Göz yaşı qəlbinə axan əziz anam, Siyahim kimi oğul dünyaya gətirən ana, heç zaman ağlamaz! Xalqın qəhrəmanına çevrilmiş bir insanı, cənnəti qazanmış xoşbəxt bir Allah bəndəsini ağlamazlar! Hamıdan çox Sən yandın, hamıdan artıq Sən üzüldün! Oğlun Vətən uğrunda şəhid oldu - əbədiyyətə qovuşdu, ancaq səni yalnız buraxmadı. Səni bütün Vətən oğullarının anası etdi! Bil ki, Siyahimin silahdaşları, bütün Azərbaycan iğidləri indi Sənin oğlundur! Qardaşım Siyahim tək Sənin deyil, Vətənimizin, Azərbaycanımızın, xalqımızın övladıdır! Ağlama, şəhid anası, sil gözünün yaşını, ağlama!...\nVətənin dar günündə ona sahib çıxan Siyahimin elə, bu Vətən boyda da bir ailəsi var! Bu Vətən üçün şirin canından keçmək, özünü bu yolda fəda etmək və hər kəsin ailə üzvü olmağı bacarmaqdır, Siyahim olmaq!\nAiləmiz bir Siyahim itirsə də, neçə milyon insan, neçə milyon ürək yeni bir Siyahim qazandı!\nUşaqlıqdan “Sakan” adlandırdığımız Siyahim qardaşımın qazandığı şəhidlik zirvəsinə, köksündə fəxrlə gəzdirdiyi üçrəngli müqəddəs bayrağa, xalq sevgisinə, bir ömür boyu həsrətlə oğul yolu gözləyəcək səbrli anaya və bu gün də onun yoxluğuna inanmayan, dağ vüqarlı ataya əbədi alqış düşür!\nKaş ki, sənə qismət olan cənnət, mənə də qismət ola!\nKaş ki, o müqəddəs məkanda rastlaşa bilək!\nAllah-Təala qismət eləsin, mən də sənin kimi Onun ən sevimli bəndələrindən biri olum!\nHaqqını, bizim kimi günah sahiblərinə halal et!\nXalqımızın ər oğlu, mənim şəhid qardaşım, gözün yolda qalmasın!\nRuhun şad olsun əziz qardaşım! Dostların, Şanlı Azərbaycan Ordusunun əsgərləri- cəngavərlərimiz düşmənin arzusunu gözündə qoydu! Tarixi torpaqlarımız işğaldan azad edildi və erməni terrorçularından tamamilə təmizləndi!\n“Dəmir Yumruq” əməliyyatı – 44 günlük Vətən Müharibəsi, Sənin kimi “Dəmir Yumruq” qardaşlarımızın sayəsində - bizim möhtəşəm Qələbəmizlə başa çatdı!\nQəlbinin ən böyük nəğməsi Vətən nəğməsi olan məğrur insan, rahat uyu!\nArtıq arzuna çatdın, rahat uyu qardaş!\nŞərəfinlə müqəddəs şəhidlik zirvəsinə yüksələn şəhid qardaşım, mən də daxil olmaqla, bütün səni sevənlərin və qədirbilən xalqımızın qəlbində daim yaşayacaqsan!\nBaşın sağ olsun Azərbaycan xalqı!\nTəki, müstəqil Azərbaycan dövləti var olsun!\nUlu Tanrı cəmi şəhidlərimizə rəhmət etsin! Amin!\nXalqımız, müstəqil dövlətimiz daim var olsun!\nÜçrəngli bayrağımız həmişə zirvələrdə dalğalansın!\nSiyahim, əziz qardaş, Sənin Vətənimiz üçün, övladlarımızın xoş gələcəyi naminə etdiyin fədakarlıqları kiçik bir yazıda oxuculara yetərincə təqdim edə bilmədiyim üçün məni bağışla!\nSənin haqqında fikir formalaşdırmağa ən mükəmməl sözlərlə ifadə olunmuş cümlələr belə, yetməz!...\nŞəhid haqqı heç zaman ödənə bilməz!\nBütün şəhidlərin və onları tərbiyə edən valideynlərin qarşısında baş əyirəm!\nHaqqınızı halal edin!\nYazının ərsəyə gəlməsində və işıq üzü görməsində mənə yaxından kömək edənlərə: Şəhidimizin ailə üzvlərinə, şəhidimizin dayısı qızı Ülviyyə bacıma, şəhidimizin dostlarına, Azərbaycan Respublikası Şəhid Ailələrinə “Qayğı” Cəmiyyətinin sədri, cənab Müşfiq Əliyevə, mətbuat nümayəndələrinə və digər zəhməti keçənlərə sonsuz təşəkkürümü bildirirəm!\nSabit Vaqif oğlu Mehdiyev.


Ağdaşın Şəmsabad kəndində şəhidlərə xatirə abidəsi qoyulub - AZƏRTAC – Azərbaycan Dövlət İnformasiya Agentliyi\nAğdaş, 16 fevral, AZƏRTAC\nAZƏRTAC-ın bölgə müxbiri xəbər verir ki, xatirə abidəsinin açılış mərasimində rayon icra hakimiyyətinin, gənclər və idman idarəsinin məsul işçiləri, Qarabağ müharibəsi və şəhid ailələri ictimai birliyinin üzvləri, şəhidlərin yaxınları, kənd sakinləri iştirak ediblər.\nMərasimdə Şəmsabad kəndində dünyaya göz açan və vətən uğrunda döyüşlərdə şəhid olan 6 nəfərin - Neman Baxışovun, Əlyəddin Həşimovun, Qürbət Abbasovun, Cabir İbrahimzadənin, Bəşir Lətifovun və Əlibəy Feyruzlunun qısa, şərəfli ömür yolu barədə danışılıb. İkinci Qarabağ müharibəsində kənddən olan yeganə şəhid Əlibəy Feyruzlunun Prezidentin Sərəncamı ilə “Vətən uğrunda” medalı ilə təltif olunduğu bildirilib. Qeyd olunub ki, indi 6 nəfər şəhid doğulub boya-başa çatdıqları kənd qəbiristanlığında uyuyur.\nAZERTAG.AZ :Ağdaşın Şəmsabad kəndində şəhidlərə xatirə abidəsi qoyulub


`Bu, fermerlərin hüquqlarının pozulmasına gətirib çıxaracaq`\n`Bu, fermerlərin hüquqlarının pozulmasına gətirib çıxaracaq`\nAzərbaycan Qida Təhlükəsizliyi Agentliyi tərəfindən quşçuluq sahəsində fəaliyyət göstərən sahibkarlıq subyektlərində diri quşların nəqli və açıq satışının məhdudlaşdırılması ilə bağlı nəzarət tədbirləri gücləndiriləcək. Bu sözləri (AQTA) sədri Qoşqar Təhməzli Azərbaycan Quşçular Cəmiyyətinin üzvləri ilə görüşdə səsləndirib. Sədr həmçinin bildirib ki, mövcud normativlərə əsasən nəmlik dərəcəsi və digər keyfiyyət göstəriciləri standartlara uyğun olmayan quş ətinin və yumurtanın idxalı və satışının məhdudlaşdırılması, tullantıların idarə edilməsi və zərərsizləşdirilməsi (utilizasiya) qaydalarına əməl etməyən quşçuluq təsərrüfatlarının fəaliyyətlərinin məhdudlaşdırılması və ölkəyə idxal olunan quşçuluq məhsulları üzərində effektiv risk əsaslı nəzarət tədbirlərinin gücləndirilməsi həyata keçiriləcək.\nSahibkarlarla əlaqələndirmə prinsiplərinə əsaslanaraq, şəffaflığın təmin olunması şəraitində həyata keçirilən tədbirlərin ölkədə qida təhlükəsizliyi siyasətinin təmin olunmasına töhfə verəcəyini vurğulayan Q.Təhməzli bu istiqamətdə agentliyin sahibkarlara hər cür metodiki köməklik göstərəcəyini diqqətə çatdırıb.\nGörüşdə səsləndirilən fikirlər arasında ən çox diri quşların satılmasının məhdudlaşdırılması məsələsi diqqət çəkib. Hətta sosial şəbəkələrdə bu qərarın quşçuluq sahəsindəki iri monopolist şirkətlərin diqtəsi ilə verilməsinə dair fikirlər də gündəmə gəlib.\nİqtisadçı ekspert Natiq Cəfərli də mövzu ilə bağlı açıqlamasında bildirdi ki, dövlət orqanlarının fəaliyyəti qadağalar üzərində deyil, iş adamlarına, biznes çevrələrinə necə dəstək olmaq üzərində qurulmalıdır: “Qadağan etmək ən asan yoldur. Ola bilər ki, problemlər olsun. Hansısa rayonda kənd toyuqlarında sağlamlığa zərər vura biləcək bir xəstəlik olarsa, bu bütünlüklə həmin sahəni qapatmağa əsas vermir. Əslində bu məsələnin qadağan olunmasının yolu da yoxdur. AQTA-nın on minlərlə işçisi yoxdur ki, bütün ölkə ərazisində nəzarət həyata keçirsin. Bu cür qərarlardansa, kənd toyuqlarının satışı həyata keçirən kəndliyə, fermerə dəstək olmaq, onunla maarifləndirmə işi aparmaq, dərman preparatları vermək, vaxtaşırı həmin təsərrüfatda müayinələrin keçirilməsinə çalışmaq lazımdır. Əgər biz ölkədə ciddi rəqabətin olmasını, qiymətlərin müsbətə doğru dəyişməsini istəyiriksə, bu qadağalara getməməliyik. Çünki bu sahədə məhdudiyyətin olması monopoliyanın artmasına, rəqabətin azalmasına, nəticədə qiymət artımına gətirib çıxarır. Dövlət orqanları iş adamlarının qorxulu röyası yox, dostu olmalıdır”.\nAzad İstehlakçılar Birliyinin sədri Eyyub Hüseynov da açıqlamasında bu sahəni məhdudiyyət və qadağa yolu ilə tənzimləməyin mümkün olmadığını qeyd etdi: “Bu qərar küçədə ət kəsiminin qarşısının alınmasına bənzər bir məsələdir. Əlbəttə, hər ikisi çox vacibdir. Çünki bu cür toyuqların satılması əslində xəstəlik mənbəyidir. Lakin AQTA buna administrativ yollarla nail ola bilməyəcək. Əksinə, bu dövlət qurumu əhalinin fərdi təsərrüfatlarda yetişdirdiyi quşların bazara çıxarılması üçün mükəmməl logistika sistemi düzəltməlidir ki, onlar çətinlik çəkməsinlər. İnsanların sağlam qida ilə təmin olunması baxımından yaxşı bir addımdır, lakin kəndlilərin qazanması baxımından kafi deyil. Ona görə də gərək AQTA diri quşların qanunauyğun satışını da təşkil etsin. Bu ikisi paralel getməsə, qoyulan qadağalar nəticə verməyəcək. AQTA-nın nizamnaməsində qeyd olunur ki, istənilən məhsulun tarladan istehlakçının süfrəsinə qədər keçdiyi yolu izləmə sistemi tətbiq olunsun. Qurum gəlsin kənd toyuğunun istehlakçının süfrəsinə qədər izlənməsini həyata keçirsin, belə bir sistem qursun, ondan sonra qadağa tətbiq etsin. Əks halda, bu administrativ üsullar həm istehlakçıların hüquqlarının pozulmasına gətirib çıxarar, həm də fermerin. İstehlakçılar istənilən halda diri toyuğa tələbat yaradacaqlar, gedib rayonlarda evlərdən alacaqlar. Bu üsulla qarşısını almaq mümkün deyil”. ("Yeni Müsavat")\nMəqalədə : Fermerlər\n06-08-2019 14:39 "Səhv məlumatlar verən fermerlərə qarşı tədbirlər görülür"\n03-08-2018 11:49 Azərbaycanda Fermerlər Şurası yaradılıb - FOTO\n01-08-2018 10:03 Fermerlərə 28,890 mln. manat subsidiya ödəniləcək


Yeni Suraxanıda aparılan qanunsuz tikintiyə rəsmi qurumlar niyə seyrçi qalır? » XalqXeber.Az | Son xeberler Azerbaycan xeberleri\nXalqXeber.Az » Sosial » Yeni Suraxanıda aparılan qanunsuz tikintiyə rəsmi qurumlar niyə seyrçi qalır?\nBu günlərdə Aktualinfo.org Suraxanı rayonu, Yeni Suraxanı qəsəbəsi Samir Əliyev mərkəzi kucə 9 unvanında, 316 saylı orta məktəbin yanında yerləşən,təxminən 25-30 sot torpaq sahəsində Suraxanı rayonu İcra Hakimiyyətinin başçısı Əziz Əzizovun göstərişi ilə bağlı hasara alınıb və ticarət məgsədi ilə tikinti işlərinə başlanılması barədə məlumat yaymışdı.Məlumatda işlərə nəzarət edən şəxsin ərazidə tikinti aparmağa sənədi olduğunu bildirdiyini qeyd edilmişdi. Amma bizim apardığımız araşdırmalara görə ərazidə tikinti işləri aparanların rəsmi olaraq heç bir sənədi yoxdur. Əldə etdiyimiz məlumatlara görə ərazi Suraxanı rayon İcra Hakimiyyətinin başçısı Əziz Əzizovun şifahi göstərişi əsasında hansısa bir iş adamına verilib. Maraqlıdır, Dövlət Şəhərsalma və Arxitektura Komitəsi ərazidə bu qanunsuz tikinti işinin aparılmasına nə üçün seyrçi qalıb?\nSözügedən məqalədə ərazidə tikinti işlərinin aparılmasına sənədləri hansı dövlət qurumunun, Suraxanı rayonu İcra Hakimiyyətinin yoxsa Dövlət Şəhərsalma və Arxitektura Komitəsinin verməsinin bəlli olmadığını qeyd etmiş,əslində isə tikintiyə icazənin adıçəkilən qurumların birgə rəyi əsasında verildiyini oxucuların diqqətinə çatdırmışdıq. Onu da əlavə etmişdik ki,tikinti işləri sözügedən ərazidə istismar müddəti bitmiş neft quyularının üstündə aparılır. SOCAR-ın ərazisində tikintiyə icazənin hansı qurum tərəfindən verildiyinə aydınlıq gətirilməsini istəmişdik.\nSözügedən məqalədə göstərilən ərazidə tikinti işlərinin aparılmasına münasıbət bildirən SOCAR Təhlükəsizlik İdarəsinin rəsmisi redaksiyanın əməkdaşına zəng edərək bildirib ki, həmin ərazinin SOCAR-a heç bir aidiyyatı yoxdur. Ərazi ola bilsin ki, əvvəllər Neft Şirkətinə məxsus olub. Lakin orada çoxsaylı evlər və məktəb tikildiyindən qurum rəsmisinin sözlərinə görə, ərazi artıq İcra Hakimiyyətinin balansına verilib. Göründüyü kimi SOCAR Təhlükəsizlik İdarəsi operativ olaraq ərazidə baş verənlərə öz münasibətini bildirdi.\nBəs Dövlət Şəhərsalma və Arxitektura Komitəsi ilə Suraxanı rayon İcra Hakimiyyətinin rəsmiləri nə üçün susur? Qeyd edək ki,ərazinin hələlik adlarını hallandırmaq istəmədiyimiz yüksək çinli dövlət məmurlarının qohumlarına satıldığı bildirilir. Bu adamlar kimlərdir? Ərazidə tikinti işlərinin aparılmasına icazə hansı əsaslarla verilib? Ötən yazıda da qeyd etmişdik və bir daha xatırladırıq ki,qanunlara görə tikintiyə icazə icraatı çərçivəsində sənədlərin tamlığı təmin edilərək təqdim olunduğu gündən etibarən, tikinti layihəsinin şəhərsalma sənədlərinə uyğunluğu baxımından Dövlət Şəhərsalma və Arxitektura Komitəsi rəy bildirməlidir. Tikintiyə icazəni yerli icra hakimiyyəti orqanının verdiyi hallarda, Komitə icazə verən orqanın sorğusu əsasında rəy bildirir. Tikintiyə icazəni yerli icra hakimiyyəti orqanının verdiyi hallarda, komitə müəyyən müddət ərzində rəy bildirmədikdə, yerli icra hakimiyyəti iradların olmaması prezumpsiyasından çıxış edir və tikinti layihəsi şəhərsalma sənədlərinə uyğunluğu baxımından razılaşdırılmış hesab olunur.\nGöründüyü kimi müvafiq icra hakimiyyəti və yerli özünüidarəetmə orqanları ilə birlikdə məskunlaşmış ərazilərin mövcud təbii və geoloji şəraitinin yararlı olması nəzərə alınmaqla, onların inkişaf istiqamətlərini və memarlıq-planlaşdırma strukturlarını müəyyən etmək; müvafiq icra hakimiyyəti orqanları ilə birlikdə məskunlaşma ərazilərinin və sistemlərinin təhlükəli təbii proseslərdən və hadisələrdən mühafizəsi üçün tədbirlərin hazırlanmasında iştirak etmək; müvafiq sahədə öz səlahiyyətləri daxilində layihələndirilmə prosesində müəssisə və təşkilatlar arasında baş verən fikir ayrılığını araşdırmaq və müvafiq qərar qəbul etmək Dövlət Şəhərsalma və Arxitektura Komitəsinin birbaşa vəzifələrinə aiddir. Elə isə vətəndaşla,yaxınlıqda yerləşən orta məktəbin rəsmiləri ilə İcra Hakimiyyətinin sənəd verdiyi şəxslər arasında yaranmış fikir ayrılığını,mübahisəni Komitə nə üçün araşdırmır və sözügedən ərazidə tikinti işlərinin aparılmasının şəhərsalma və tikinti normalarına uyğunlugu barədə niyə açıqlama vermir?\nÜmid edirik ki, Dövlət Şəhərsalma və Arxitektura Komitəsinin sədri Anar Quliyev Suraxanı rayonu, Yeni Suraxanı qəsəbəsi Samir Əliyev mərkəzi kucə 9 unvanında, 316 saylı orta məktəbin yanında yerləşən torpaq sahəsində tikinti işlərinin aparılmasına verilmiş icazəyə aydınlıq gətirilməsi üçün göstəriş verəcək.


Nəticənin müsbət olacağına əminəm – ƏLİYEV – EtikXəbər\nEtikxeber.az APA-ya istinadən xəbər verir ki, bunu Azərbaycan prezidenti İlham Əliyev Bakıda keçirilən “Cənub Qaz Dəhlizi” Məşvərət Şurası çərçivəsində nazirlərin III toplantısında çıxışı zamanı bildirib.\nPrezident qeyd edib ki, “Cənub Qaz Dəhlizi”nin əsas parçası olan TANAP layihəsi çərçivəsində işlərin 65%-i, “Cənub Qafqaz Boru Xətti” layihəsinin 80%-i, Trans-Adriatik Qaz Boru Xətti (TAP) layihəsinin 35%-i tamamlanıb. Ölkə başçısı əlavə edib ki, “Şahdəniz” yatağının 90%-i işlənilib.\n“2011-ci ildə Rəcəb Tayyib Ərdoğanla TANAP-a imza atdıq. İstanbuldakı imzalanma mərasimi dönüş nöqtəsi oldu. Bundan sonra digər anlaşmalar imzalandı. TANAP anlaşması olmasaydı, bu layihə reallaşmazdı”, – deyə prezident vurğulayıb.


Tibbi-Sosial Ekspertiza ilə bağlı treninq keçirilib\nTibbi-Sosial Ekspertiza ilə bağlı treninq keçirilib Hadisə\n18 Noyabr 2014 16:19\nƏmək və Əhalinin Sosial Müdafiəsi Nazirliyində (ƏƏSMN) Tibbi-Sosial Ekspertiza və Əlillərin Reabilitasiyası İnformasiya Sistemindən istifadəyə dair treninq keçirilib. Müvafiq qurumların əməkdaşları üçün təşkil olunan treninq zamanı iştirakçılara sistemdən istifadə bacarıqları aşılanıb, onlara bu sistemin məqsədi, onun tətbiqi nəticəsində gözlənilən nailiyyətlər barədə məlumatlar çatdırılıb. Eyni zamanda təlimdə e-imza, e-sənəd haqqında və onlardan istifadəyə dair məlumatlar verilib.\nYeni informasiya sistemi istifadəyə verildikdən sonra eyni zamanda vətəndaşlar da öz əlillik müayinələrinin nəticələri barədə məlumatları elektron qaydada əldə edə biləcəklər. Bu isə artıq əlillik müayinələri barədə elektron arayışların verilməsini təmin edəcək. Treninqin sonunda İnformasiya texnologiyaları şöbəsinin əməkdaşları tərəfindən iştirakçıların İKT biliklərinin qiymətləndirilməsi aparılıb və informasiya sisteminə dair təkliflər müzakirə olunub.


Səməd Seyidov: AŞPA-nın qış sessiyası bizim üçün uğurlu oldu - AZƏRTAC – Azərbaycan Dövlət İnformasiya Agentliyi\nSəməd Seyidov: AŞPA-nın qış sessiyası bizim üçün uğurlu oldu\nS.Seyidov qeyd edib ki, qış sessiyası çərçivəsində deputatlarımız müzakirələrdə fəal iştirak edib, çıxışları ilə bizi maraqlandıran məsələlərə mövqelərini bildiriblər. Deputatlarımız Avropa Şurasının baş katibi və Finlandiyanın Prezidentinə bizi maraqlandıran suallarla müraciət ediblər. Onlar cavablarında müsbət mövqe göstəriblər. Azərbaycana qarşı qərəzli mövqeyi ilə tanınan və hər sessiyada ölkəmizin imicini ləkələməyə çalışan Omtziq qurumun baş katibi tərəfindən yerinə oturdulub. Baş katib cavab verib ki, Azərbaycanla bağlı kiçik məsələlər siyasiləşdirilməməli və bundan sui-istifadə olunmamalıdır.\nAZERTAG.AZ :Səməd Seyidov: AŞPA-nın qış sessiyası bizim üçün uğurlu oldu\nPrezident Sauli Niinistö: Dağlıq Qarabağ münaqişəsinin həllində müsbət addımlar atılacağına ümidlər çoxdur\nAŞPA: Azərbaycan hökumətinin qərarı alqışlanıb VİDEO


Worldcard #yayfursetleri-ni müştərilərinə təqdim edir » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 26-05-2014, 14:32\nSəs ver: Worldcard #yayfursetleri-ni müştərilərinə təqdim edir.\nYapı Kredi Bank Azərbaycan Worldcard istifadəçilərinə yay aylarında iri miqyaslı kampaniyalar təqdim etməyi qərara alıb. Bankdan aldığımız xəbərə görə, önümüzdəki 3 ay ərzində Worldcard müştəriləri tətil, istirahət, əyləncə planlarını daha asan və daha münasib yolla həll edə bilərlər. Belə ki, İyun, İyul və Avqust aylarında müştərilərinə həm ölkə xaricindəki, həm Azərbaycan daxilindəki alış-verişlərindən müxtəlif güzəştlər qazanacaqlar.\n"Mənim kartım bir dənə, yay fürsəti neçə dənə?” sualını müştərilərinə ünvanlayan Yapı Kredi Bank Azərbaycan, Worldcard kredit kartı sahibləri üçün müxtəlif fürsətləri təqdim edəcəyini söz verir. Kampaniyalar haqqında ətraflı məlumat əldə etmək isə qeyri adi və olduqca asandır.Yay aylarında Facebook, Twitter və İnstagram sosial şəbəkələrində #yayfursetleri hashtag-i ilə axtarış edib bütün fürsətləri bir pəncərədə görüntüləmək mümkündür.\nWorldcard əldə etmək artıq daha asandır, əgər Worldcard sifariş etmək istəyirsinizsə, əlavə zaman sərf etməyə, növbə gözləməyə ehtiyac yoxdur. Online olaraq www.worldcard.com.az saytından və ya www.banco.az portalında müraciət formunu doldurmaq kifayətdir.


Yerkökü qızartmaq - Təlimat və məsləhətlər - Ev və bağ - 2022\nYerkökü qızartmaq - Təlimat və məsləhətlər\nYerkökü qrildə xüsusilə yaxşı bir rəqəm kəsdi. Onlar sadəcə dadlı və ecazkar aromatikdirlər. Tövsiyələrimiz, qrildə yerkökü necə tez və asanlıqla hazırlaya biləcəyinizi göstərir.\nQızartma yerkökü xüsusilə aromatikdir\nHəqiqi ət yeyənlər mangal mövsümündə şirəli bifteki gözləsələr də, yeganə vegetarian seçim balıq və ya tərəvəzdir. Badımcan, bibər və ya balqabaq ağıla ən çox gəlir. Eyni şey həmişə bir nöqtədə cansıxıcı və cansıxıcı olur. Qril üçün bir qədər müxtəlif növ gətirmək o qədər də çətin deyil - hətta vegetarianlar üçün də.\nYerkökü indi adi ızgara tərəvəz deyil, kök yumruları çox dadlı və hər şeydən əvvəl bir çox digər tərəvəzə aromatik alternativdir. Ancaq hazırlaşarkən nəzərə alınmalı kiçik şeylər var. Yalnız bundan sonra sınırsız bir dad təcrübəsi əldə edə bilərsiniz.\nYerkökü qızartmaq üçün hazırlayın\nÇox vaxt bəzi torpaq hələ də yerkökü ilə yapışdırılır, buna görə əvvəlcə axan suyun altında təmizlənməlidirlər. Xüsusi bir tərəvəz fırçası burada ən uyğun gəlir. Bağlamaq yerkökü də qızartma üçün idealdır. Burada mütləq yaşılları əvvəlcədən çıxartmalısınız, əks halda ızgarada yanacaqdır.\nİstəyirsinizsə, qabığı bir peel ilə də çıxara bilərsiniz. Sonra əvvəlcə özünüzü təmizləmək işinə özünüzü xilas edə bilərsiniz.\nYerkökü hazırlamaq üçün hansı qrildən istifadə etməyinizin əhəmiyyəti yoxdur. Dumanlı aroma görə əlbəttə ki, klassik kömür ızgarasında alacağınız ən yaxşı və ədviyyatlı aroma. Yerkökünün təxminən eyni gücə sahib olması vacibdir ki, hazırlıq vaxtı hamı üçün eyni olsun. Çox incə olmamalıdırlar, əks halda çox tez göbələk olurlar.\nÜmumiyyətlə yerkökü kəsmək lazım deyil, onları qrilin üstünə qoya bilərsiniz.\nQril hazırlamaq üçün göstərişlər\n"Ip ucu: Qrildəki yerkökü necə hazırladığınız və mövsümü etməyiniz dad məsələsidir. Tərəvəzlərin xas dadı bir az şirin və mülayimdir, buna görə də onları daha da canlandıra bilərsiniz. Bununla birlikdə, aromatlar yalnız yerkökünün adi dadını vurğulamalı və onu örtməməlidir. Yerkökü hazırlayarkən, ızgara sosislərinə bənzəyirlər, onları tutmaq və çevirməyin ən yaxşı yolu bir cüt qızartma qabıdır.\n"İpucu 2: Yerkökü bişirirsinizsə, kifayət qədər maye olduğundan əmin olun, əks halda onlar çox tez yanacaqlar. Əvvəlcədən marinat etmək yaxşıdır. Zeytun yağı, duz, istiot və sarımsaq yaxşı bir zəmin təmin edir. Hətta əridilmiş kərə yağı, balzam sirkəsi, bəzi ağcaqayın siropu və ya bal, duz, qızardılmış portağal və ya limon qabığı və təzə cəfəri qızardılmış yerköküləri əsl dad hissi yaradır.\n"3-cü göstəriş: Qızartma zamanı kömür üzərinə maye damlamaması üçün yerkökü alüminium qabda da qoya bilərsiniz.\n"İpucu 4: Yemək bişirmək və qızartmadan əvvəl qısa müddətdə yerkökü də yaya bilərsiniz, bu da hazırlığı qısaldır.\nCopyright 2022 \_ Yerkökü qızartmaq - Təlimat və məsləhətlər...


Növbəti iqtidar-müxalifət görüşü başlayır\n17:17 07-09-2021 | 348 | Siyasət\n"Siyasi demaqoqluqla, umu-küsülülüklə hara gedə biləcəyik"\nSiyasi partiyalar, iqtidarlı, müxalifətli yenidən toplaşacaq. Cümə axşamı baş tutacaq dialoqda nələrin müzakirə ediləcəyi açıqlanmayıb. İqtidar və müxalifət dialoqu onlayn formatda baş tutmalıdır. Partiyalar iqtidar-müxalifət dialoquna hazırdırmı, yaxud dəvət gəlibmi?\nVersus.az xəbər verir ki, ADP sədri Sərdar Cəlaloğlu açıqlamasında bildirib ki, dialoq bu həftənin cümə axşamı keçiriləcək.\nOnun sözlərinə görə, bu görüşlə Azərbaycanda iqtidar-müxalifət münasibətlərinin yeni bir müstəviyə qalxmasını, Azərbaycanda siyasi islahatların başlanmasını gözləyirik. S.Cəlaloğlu bildirib ki, dialoq zamanı reallıqların bu gözləntilərə cavab verəcəyini əvvəlcədən deyə bilməz.\nALDP sədri Fuad Əliyev bildirib ki, partiya sədri olaraq görüşə dəvət alıb.\nOnun sözlərinə görə, 44 günlük müharibədən sonra belə bir görüşün keçirilməsi zəruridir.\nF.Əliyev regionda və ölkə daxilində gedən proseslərə diqqət çəkərək, belə bir gərgin vəziyyətdən çıxmaq üçün iqtidarla müxalifətin birgə müzakirələr aparmasına ehtiyac olduğunu deyib.\nMüsavat Partiyasının sədri Arif Hacılı bildirib ki, iqtidar-müxalifət görüşünə dəvət almayıblar. Onun sözlərinə görə, partiya əvvəlcədən bu prosesdə iştirak etməyib və iştirak etmək fikirləri də yoxdur.\nA.Hacılı hesab edir ki, bu toplantının iqtidar-müxalifət görüşləri adlandırılması real situasiyanı əks etdirmir. Onun sözlərinə görə, orda iqtidar yandaşı olan partiyalar əksəriyyət təşkil edir. Hətta o görüşlərdə Yeni Azərbaycan Partiyası da təmsil olunursa, onu iqtidar-müxalifət dialoqu adlandırmaq mümkün deyil.\nMüasir Müsavat Partiyasının (MMP) sədri Hafiz Hacıyev də sözügedən konfransa dəvət aldığını bildirib. O, konfransın kim tərəfindən aparılacağını, mövzunun nə olacağını bilməsə də, tədbirin barışıq müstəvisində keçirilməsini arzu etdi. Partiya sədri ölkədə vəziyyətin ağırlığına diqqət çəkərək, siyasi partiyaların birlik şəklində fəaliyyət göstəməsinin önəmini vurğulayıb:\n"Ölkədə ciddi proseslər gedir. Xaricdən müəyyən qüvvələr Azərbaycanda İnqilab Komitəsinin yaradılmasını təklif edirlər. Ölkəmizdə də bu təşəbbüsə qoşulmaq istəyənlər var. Arzu edərdim ki, bu məsələlərin hamısı aradan qaldırılsın. Partiya sədrləri ilə təkcə onlayn yox, başqa formalarda da görüşlər təşkil edilsin. Çünki hər bir partiyada 10 minlərlə insan fəaliyyət göstərir. Biz siyasi demaqoqluqla, umu-küsülülüklə hara gedə biləcəyik. Bu ağır vəziyyətdə gərək ölkəyə dayaq olaq. Təəssüf ki, biz barış əlimizi uzatsaq da, əllərimiz havada qalıb. İatərdim ki, konfransda bu məsələlər müzakirə olunsun. Yoxsa ki, bir özü olan partiya sədrlərini koperativlər kimi ora yığıb heç nəyə nail olmaq olmaz".\nH.Hacıyev bəzi müxalifət sədrlərinin bu cür toplantılara qarşı çııxışlarını yanlış hesab etdi. Konkret olaraq Müsavat və AXCP-nin belə tədbirlərdə iştirakdan imtinasını ümumi işin ziyanına işlədiyini dedi.\nAMİP sədri Arzuxan Əlizadə iqtidarla-müxalifətin sentyabrın 9-da keçiriləcək onlayn müzakirələrinə dəvət aldığını deyib.\nO, bildirib ki, bu cür tədbirlər onlayın keçirilsə də önəmi böyükdür. Çatışmazlıqlarla bağlı zaman-zaman fikirlər bildirdiklərini və bu cür təmaslarla çıxış etmək və müzakirə etmək imkanlarının yarandığını deyib. A.Əlizadə A.Hacılının belə görüşləri iqtidar-müxalifət dialoqu adlandırmamasını və görüşə iqtidarın “yandaşlarının” dəvət olunması ilə bağlı fikirlərini yanlış hesab edib:\n“Təəssüflər olsun ki, uzun müddət ərzində ana müxalifət adına yersiz iddialar ortaya qoyulub. İstər Müsavat Partiyası, istərsə də digər qurumlar tərəfindən belə iddialar olub. Bu müddət ərzində müxalifət adını monopoliyaya almaq cəhdləri olub. Müxtəlif imkanlardan və hakimiyyətlə özlərinin vaxtilə olan çox yaxın münasibətlərindən, gizli danışıqlarından istifadə edərək bu cür fon yaradıblar. Bu gün özləri proseslərdən kənarda qalırlar deyə, digərlərinə çamur atmaqla məşğuldurlar. Bu cür fikirləri olduqca yersiz hesab edirəm. Görüş, qarşılıqlı təmas olmadan qarşı tərəfin məsələyə münasibəti necə ola bilər. Təbii ki, mütləq müzakirələr, görüşlər olmalıdır ki, problemlər həll edilsin. Yoxsa kənardan durub bu cür söz atmaqla, görüşlərdə iştirakdan imtina etməklə, şərtlər qoymaqla heç nəyə nail olmaq olmaz, uşaq oyunu kimi bir şeydir”.\nXalq Partiyasının sədri Pənah Hüseyn bildirib ki, iqtidarla-müxalifət arasında hansısa görüş, dialoq olmayacaq.\nOnda olan məlumata görə bu onlayın konfransdır və bu konfransı da görüş adlandırmaq düzgün deyil. Qeyd edək ki, Pənah Hüseyn də həmin müzakirələrə dəvət almayıb. (Hafta.az)


“Nar” “Bilik günü”nü kənd məktəbliləri ilə birgə qeyd etdi – FOTO – Yenicag.Az\nAna Səhifə 3-cü-sektor “Nar” “Bilik günü”nü kənd məktəbliləri ilə birgə qeyd etdi – FOTO\nYeni Çağ Media Qrupu – Sentyabr 16, 2019 - 16:45\nBu dəfə mobil operator kənd məktəblilərini sevindirib. “Nar” Cəlilabadın Təzəkənd kəndində yerləşən məktəbin 1-ci sinif şagirdlərini bütün lazımi məktəb ləvazimatları ilə təmin edib. Bura məktəblilərin tədris ili dövründə istifadə edəcəkləri məktəbli çantası, dəftər, rəngli karandaşlar və digər dəftərxana ləvazimatları daxildir. Bununla da mobil operator məktəbə yeni qədəm qoyan uşaqlarda oxumağa həvəs yaratmağa çalışıb.\nBilik Günü, kənd, məktəb, Nar,


Azərbaycanın reklam bazarı açıqlandı – TV, RADİO, İNTERNET - MƏBLƏĞLƏR - FED.az\nAzərbaycanda ötən il reklam fəaliyyətindən əldə olunan gəlir 51 111,2 min manat təşkil edib.\nFED.az xəbər verir ki, bu 2017-ci illə müqayisədə 6 775,90 min manat və ya 15,28% çoxdur. 2017-ci illə müqayisədə ötən il reklam yerləşdirmənin bəzi sahələrində artım, bəzilərində isə azalma baş verib.\nEləcə də bax: Azərbaycanda ən çox reklam verilən - SAHƏLƏR AÇIQLANDI - SİYAHI\nReklam bazarındakı gəlirlərin 12,4 milyon manatı reklam informasiyasının hazırlanmasına, 18,4 milyon manat reklamın yerləşdirilməsinə, 20,3 milyon manat isə reklamın yayılmasına sərf edilib.\nÖtən il yayılan reklamların təqribən yarısı - 9,9 milyon manatlığı küçədə və yol ətrafı zonalarda yayımlanıb. 2017-ci illə müqayisədə, bu reklamın həcmi dəyişməyib, amma iki il əvvəllə müqayisədə artım 2 dəfədən çoxdur.\nİctimai nəqliyyat vasitələrində yayımlanan reklamdan 2 650,6 min manat gəlir əldə olunub. Bu göstərici 2017-ci illə müqayisədə 693,30 min manat və ya 35,42% çoxdur. Məlumat üçün bildirək ki, 2017-ci ildə İctimai nəqliyyat vasitələrində yayımlanan reklamlamlardan 1 957,3 min manat gəlir əldə olunub.\nÖtən il KİV-lərdə 7 747,2 min manatlıq reklam yerləşdirilib. Bu 2017-ci illə müqayisədə 3 062,40 min manat və ya 65,36% çoxdur.\nKütləvi informasiya vasitələrinə verilən reklam pullarının əksər hissəsi, 6 912,4 min manatı və ya 89,22%-i televiziya kanallarının payına düşüb.\nÜmumilikdə isə 2017-ci illə müqayisədə 2018-ci ildə televiziyalarda verilən reklamın məbləği 2 dəfə artıb. Belə ki, 2017-ci ildə televiziyada verilən reklamların məbləği 3 450,6 min manat olduğu halda ötən il bu məbləğ 6 912,4 min manat olub.\nTV-dən fərqli olaraq radiodalarda reklama xərclənən pulların məbləği əhəmiyyətli dərəcədə azalıb.\nBelə ki, 2017-ci ildə redioda verilən reklamların məbləği 701,8 min manat təşkil etidiy halda 2018-ci ildə bu məbləğ 341,60 min manat və ya 48,67% azalıb.\nİnternetdə resurlarında verilən reklamların məbləğində isə artım müşahidə olunur. Belə ki, 2017-ci ildə bu sahədə verilən reklamların ümumi dəyəri 352,8 min manat olduğu halda 121,70 min manat və ya 34,49% artaraq 474,5 min manat təşkil edib.\nQəzet və jurnallarda isə verilən reklamlar ötən il min manat təşkil edib. Halbuki 2017-ci ildə bu məbləğ 44,6 min manat olub.\nÜmumilikdə 2018-ci ildə bağlanmış reklam müqavilələrin dəyəri, 40 210,6 min manat olub ki, bu da 2017-ci illə müqayisədə 3 008,30 min manat və ya 8,08% çoxdur.


Bakının mərkəzi küçələrinin kəsişməsində nə baş verir? » XalqInfo.az Xəbər Portalı\nXalqinfo.az Xəbər Portalı » Xəbər » Bakının mərkəzi küçələrinin kəsişməsində nə baş verir?\n19 fevral 2019 21:59 Baxış: 77 Şərh: 0 Çap\nPaytaxtın Afiyəddin Cəlilov küçəsi ilə Yusif Səfərov küçəsinin kəsişməsindəki işıqforun fəaliyyət rejimi sürücüləri kifayət qədər narahat edir. Bir istiqamətə 90 saniyə qırmızı işıq yanması nəqliyyatın hərəkətində sıxlıq yaradır ki, bu da hərəkətin tənzimlənməsinin düzgün təyin edilmədiyinə dəlalət edir. Bəs bu problemi necə həll etmək olar? Hansı alternativ variantların tətbiq edilməsi zəruridir?\nMəsələ ilə bağlı Oxu.Az-a danışan nəqliyyat eksperti Elməddin Muradlı sürücülərin haqlı narazılıq etdiyini vurğulayıb.\nOnun sözlərinə görə, sözügedən küçələrin kəsişməsində paralellik aparılmayıb:\n“Yusif Səfərov küçəsini şəhərdən çıxış nöqtəsi kimi götürsək, Heydər Əliyev və Babək prospektlərinə çıxış var. Amma Afiyəddin Cəlilov küçəsi ilə gələn sürücülər üzü şəhər istiqamətinə gedir. İrəlidən isə Üzeyir Hacbəyov, Səməd Vurğun küçələrinə doğru yollar ayrılır.\nYəni, burada Y.Səfərov küçəsinə 80-90 saniyə qırmızı işıq verib, A.Cəlilov küçəsini 20-25 saniyə yaşıl işıqla təmin etmək düzgün deyil. Belə olan halda nəqliyyat axını düzgün tənzimlənmir. Mənə elə gəlir ki, bu yolda yaranan problemi aradan qaldırmaq üçün yeraltı tunel açmaq olar. Eyni zamanda, Nobel prospektindən Y.Səfərov küçəsinə daxil olan nəqliyyat vasitələrinə mane olmadan A.Cəlilov küçəsi ilə gəlib Y.Səfərov küçəsinə dönən nəqliyyat vasitələri üçün sağ zolaqdan daimi hərəkət təmin etmək mümkündür.\nDediyim vəziyyət paytaxtın H.Əliyev küçəsindən üzü Atatürk prospektinə gedən yolda müşahidə edilir. Fikir versəniz, bu istiqamətdə körpünün sağ tərəfində bir zolaq daim işlək vəziyyətdədir. Üzü Ayna Sultanova istiqamətində daimi hərəkəti təmin edən zolaq var və bu, digər nəqliyyat vasitələrinin hərkətinə heç bir maneə yaratmır. Digər istiqamətə gedən sürücülər isə H.Əliyev küçəsi ilə tunelə daxil olaraq yolu davam etdirə bilirlər.\nBu sistemi A.Cəlilov və Y.Səfərov küçələrinin kəsişməsində istifadə etmək olar. Burda yarana biləcək bir çətinlik var ki, Y.Səfərov küçəsindən şəhər istiqamətinə gələn nəqliyyat vasitələrinin hərəkətində xaos yarana bilər. Çünki bəzi sürücülər Y.Səfərov küçəsi ilə gəlib Nobel prospektinə dönmək üçün məcburən “Megafun”ın yanından geriyə dönmə əməliyyatı aparırlar. Bu problemi həll etmək üçün sürücülərə hər hansı alternativ istiqamət yaratmaq olar. Sürücülər Cavanşir körpüsü üzərinə çıxaraq hərəkətə davam etsələr heç bir sıxlıq yaranmaz deyə düşünürəm. Ümumilikdə bu istiqamətdə görülməsi gərəkən işlər çoxdur. Körpüdənsə daha yaxşı olar ki, yeraltı tunel açılsın”.\nBu yolda geriyə dönmək qadağan edildi -


15-11-2012 / 14:37\nXeberler.az-ın məlumatına görə, təqdimat mərasimində İREX Azərbaycanın rəhbəri Angela Nicoara, Təhsil nazirinin müavini Qulu Novruzov və Multimedia Mərkəzinin rəhbəri, AİF –in prezidenti Osman Gündüz açılış nitqi işə çıxış ediblər.\nTəhsil Nazirinin müavini adı çəkilən sahənin inkişafının əhəmiyyət kəsb etdiyini vurğulayıb. O, ölkədə peşəkar kadrların hazırlanmasında, Azərbaycanla bağlı həqiqətlərin beynəlxalq ictimaiyyətə çatdırılmasında təqdim olunan resursların əhəmiyyətli rol oynayacağını qeyd edib.\nİREX Azərbaycanın əməkdaşı Ülviyyə Əsədzadə USAİD-in maliyyə dəstəyi hazırlanan “Onlayn jurnalistika təlimi platforması”, Osman Gündüz “Yeni Medianın tədris proqramları” mövzularında təqdimatlar ediblər.\nYeni Medianın tədris proqramlarını “Yeni medianın tədrisinin təkmilləşdirilməsi” layihəsi çərçivəsində Multimedia Mərkəzi hazırlayıb. Layihə ABŞ - Azərbaycan Medianın İnkişafı Fondunun dəstəyi ilə həyata keçirilib.\nProqramlar BDU və Azərbaycan Universitetlərinin elmi şuralarında müzakirə edilərək bəyənilib, sahə üzrə ekspertlər və peşəkarlar tərəfindən müsbət rəylər verilib.\nYeni medianın tədris proqramları Təhsil Nazirliyi tərəfindən təsdiq edilib.\nYeni Medianın tədris proqramları artıq kitabça formasında çap edilib. Kitabçaya Universitetlərdə tədrisi nəzərdə tutulan Yeni mediaya giriş, onlayn jurnalistika, Multimedia jurnalistika və Sosial Media fənnlərinin proqramları daxil edilib.\nTəqdimat mərasimində həmçinin adı çəkilən layihə çərçivəsində BDU-da yaradılan internet studiya haqqında və 7 Universitetə təqdim olunan onlayn laboratoriyalar haqqında məlumatlar verilib.\nÇıxışlarda ölkədə Yeni media infrastrukturunun inkişafı, yeni media sahəsində peşəkarlığın artırılması sahəsində təqdim olunan resursların əhəmiyyəti qeyd olunub. Bu sahənin daim inkişaf edən sahə olması səbəbindən Ali təhsil müəssisələrində yeni media texnologiyalarının tədrisinin çevik və effektiv formada qurulmasının vacibliyi bildirilib.\nYeni medianı tədris edən kadrların peşəkarlığının artırılmasının xüsusi əhəmiyyət kəsb etməsi bildirilib.


MEDİABİZ.AZ - Azərbaycan və Dünya Xəbərləri Son Dəqiqə Xəbərlər » Sayfa 3\nSumqayıtda marşrut avtobusunda sürücü ilə sərnişin arasında insident baş verib. “Qafqazinfo”nun əldə etdiyi məlumata görə, hadisə bir neçə gün öncə Sumqayıt Şəhər İcra Hakimiyyətinə məxsus olan şəhərdaxili avtobuslardan birində yaşanıb. Mübahisə zamanı qadın sərnişin sürücünü təhqir edib. Daha...\n"Azərbaycan hələ ki ərzaq qıtlığı ilə üz-üzə deyil". Bunu AQTA-nın Heyvan sağlamlığı şöbəsinin müdiri, respublikanın baş dövlət baytarlıq müfəttişi Qalib Əbdüləliyev deyib. Onun sözlərinə görə, qida təhlükəsizliyi riski yaradan heyvan kəsimi mədəniyyət formalaşdırılmalıdır: "Prosesə...\nİyunun 30-na gözlənilən hava şəraiti açıqlanıb. Milli Hidrometeorologiya Xidmətindən "Unikal"a verilən xəbərə görə, Bakıda və Abşeron yarımadasında hava şəraiti əsasən yağmursuz keçəcək. Arabir güclənən şimal-qərb küləyi əsəcək. Havanın temperaturu gecə 20-24° isti, gündüz 30-33° isti...\nAzərbaycanda özəl baytarlıq xidmətlərinin göstərilməsi ilə məşğul olan fiziki şəxslər üçün sadələşdirilmiş vergi üzrə aylıq sabit məbləğ 20 manat müəyyən edilib. Bununla bağlı Vergi Məcəlləsinə dəyişiklik layihəsi parlamentin bu gün keçirilən iclasında müzakirəyə çıxarılıb. Layihəyə əsasən, bu...\nBu gündən magistraturaya qəbul üçün ixtisaslaşma seçimi başlayır. Seçimlər 29 iyun – 5 iyul tarixlərində aparılacaq....\nFövqəladə Hallar Nazirliyinin (FHN) "112" qaynar telefon xəttinə Bakı şəhərinin Qaradağ rayonunda “Shacman” və "MAZ" markalı iki yük avtomobilinin toqquşması və xilasedici köməyinə ehtiyac yaranması barədə məlumat daxil olub. Bu barədə Fövqəladə Hallar Nazirliyindən (FHN)...\nAzərbaycanda pensiyaçılara pensiya növünü seçmək hüququ verilib. Bu, Prezident İlham Əliyevin "Əmək pensiyaları haqqında" qanuna dəyişiklik etməsi ilə mümkün olub. Belə ki, yaşa görə əmək pensiyası növündən əlilliyə görə əmək pensiyası növünə keçidlə bağlı istisna aradan qaldırılıb....\nBakı sakinlərinin əsas üz tutduğu bazarlardan biri də Nizami rayonunda yerləşən "8-ci kilometr" bazarıdır. "Unikal" xalq arasında "Vasmoy bazarı" kimi tanınan bazardan videoreportaj hazırlayıb. VİDEO: Turqut Sultan...


Körpə cinsi: Qız və ya oğlan pəhrizi: Diqqət! - Hamiləlik - 2021\nArtıq bir (və ya daha çox) qızınız var və oğlanı sınayın və ya əksinə! Bir ginekoloq doktor François Papa tərəfindən məşhur bir üsulla "qız və ya oğlan pəhrizi" ilə sınanmısınız? Bu metoddakı nöqtə və hörmət qaydaları.\nQız və ya oğlan uşağının pəhriz prinsipi\nKalsium və maqneziumla zəngin bir diyet hesabına natrium və kaliumdan yüksək bir diyetə üstünlük verməklə oğlan uşağının olma şansının çoxalacağına bənzəyir. Əksinə, natrium və kaliumda yüksək bir pəhriz azaltmaq və kalsium və maqneziumla zəngin bir diyet artırmaqla bir qız dizaynına daha çox meylli olarsınız.\nBu nəticə söyləmə nəticəsi deyil, cinslə əlaqəli genetik anormalliklərin ötürülməsinin qarşısını aldığı bilinən xəstəxanalarda bir çox araşdırma aparan çox ciddi bir qidalanma mütəxəssisidir.\nTədqiqatçılar apardıqları araşdırmaların xoşbəxt nəticələrini qeyd edə bilsəydilər, heç bir fərziyyə, bu qidalanmanın gələcək körpələrin cinsinə nə üçün təsiri barədə rəsmi olaraq qeydiyyata alınmadı ...\nBu dörd mineralın (natrium, kalium, kalsium, maqnezium) birləşmiş hərəkəti çox dəqiq dozada və nisbətlərdə vaginal ifrazatları dəyişdirərək X sperma və ya Y üçün daha əlverişli hala gətirərmi? Yumurtanın səthini dəyişdirərək, iki sperma populyasiyasından birini qəbul edə bilərmi? İmmunoloji mexanizmlərə təsir edərmi? Bu nəzəriyyələr bir-birləri qədər rasionaldır, lakin indiyə qədər təsdiqlənməmişdir.\nHamiləlikdən iki ay əvvəl başlamaq tövsiyə olunan bu diyetlər hansılardır? Budur əsas xətlər.\nBir qıza sahib olmaq üçün sxem\nYemək duzundan imtina edin. Contrex və ya Hepar kimi mineral sulara üstünlük verin. Duzlu və ya hisə verilmiş heyvan məhsullarından (kərə yağı, ət, balıq, konservlər və s.), Həmçinin duzlu bitkiçilik məhsullarından (çörək, konservləşdirilmiş məhsullar, fıstıq, yerkökü və s.) Çəkinin.\nSoyuq kəsiklər almayın. Duzlu pendirlərdən çəkinin və çox tövsiyə olunan süd, qatıq və ağ pendir kimi duzsuz süd məhsullarına üstünlük verin.\nTəzə tərəvəz bölməsindən seçin: brokoli, kələm, su çəni, ispanaq, otqulaq, pırasa, yaşıl lobya. Zərbələrdən çəkinin.\nÖzünüzü səhər yeməyində, bir fincan yulaf ezmesi verin.\nTəzə meyvələr arasından seçin: qarağat, əncir, çiyələk, moruq, ehtiras meyvəsi, qarağat, kivi, mandarin, mangos, böyürtkən və mavi meyvələr.\n4 günlük həftə haqqında nə düşünürsən?\nSoyuqqanlı olmayan ilk adlar: Zəfər\nHermant mənası - mənşəyi və adları\nAd Zefir - Mənası və mənşəyi\nCopyright 2021 \_ Pəhrizli qız və ya oğlan: ehtiyatlı olun!...


Campaña El amor heç bir önəm kəsb etmir\nEl ONU, insanları cəzalandırmaq üçün qətlə yetirmək üçün qaçaq yola davam edir və pul qazanmaq üçün cəzalandırılır. İran, Nigeriya, Ərəbistan Saudita, yunan emalatçısı Əbubəkr Unidos, ser gomoseksual puede llevar a la muerte. Ahora, heç bir yerdə, homoseksuallarla əlaqəli birləşmələr yaratdı.\nƏl əməyi yoxdur, heç bir konkret sexo, rəngli bir dinə, bu disapacidad o edad. El amor heç bir konkres fronteras. PixelHELPER, homoseksual, que, todavía, bu, əngəlli və ənənəvi hallar üçün nəzərdə tutulmuşdur.\nƏlavə mübahisələrə baxmayaraq, bu müzakirələr hər iki tərəfdən fərqlənir, çünki bu cazibə ilə caso qazanır. Lissabonların əksəriyyəti, fransız dilində, yla pena de muerte.\nPixelHELPER, 2016-da, ənənəvi olaraq, daha çox insanlara qoşulma prinsipləri əsasında qurulmuşdur. "Sevgi, Müharibə Olma" adlı bir nüvə tədqiqat proqramı, bu cəmiyyətə qarşı mübarizə aparmaq üçün əngəllərdir. Ən Qana, demokrasiyaya dair bir model hesab edilir, qısa müddətli oğlanlar, torturados y matados. Nosotros pedimos a la comunidad internacional que intervenga, por fin.\n[gallery_bank type = ”images” format = ”hörgü” başlığı = ”true” desc = ”false” responseive = ”true” display = ”selected” no_of_images = ”13 ″ sort_by =” random ”animation_effect =” sıçrayış ”album_title =” həqiqi ”album_id =” 6 ″]\nIndiegogo hədiyyə forması:\nCampaña El amor heç bir önəm kəsb etmir İyul 15th, 2016Oliver Bienkowski


“Telekanalların durumu kökündən dəyişməlidir. Ekranlardan intriqalar, saxta patriotizm, “sən filan qiymətə bunu aldın” söhbətləri yığışdırılmalıdır, dedi-qodulara son qoyulmalıdır”.\nBu sözləri Xalq artisti Flora Kərimova televerilişlər haqda sosial şəbəkələrdə və məşhurlar arasında gedən müzakirələr haqda danışarkən bildirib. Sənətçinin sözlərinə görə, televiziya verilişlərinin mövzusunda ciddi dəyişikliklərə ehtiyac var: “Son vaxtlar kanallarda saxta patriotizm dəbdədir. Hər ekrana çıxan bir vətənpərvərlik mövzusunda klip çəkdirir, əl-qolunu ata-ata, qaşları, kirpikləri adamın gözünü çıxarır, dodaq nə boyda klip təqdim edir. Heç klipdə milli ab-hava olmur. Bu da şəhid analarını əsəbləşdirir.\nMən düşünürəm ki, telekanallardan mətbəx verilişləri də yığışdırılmalıdır. Mən demirəm ki, bu tip proqramlar heç çəkilməsin, sadəcə belə verilişdə hazırlanan yeməkləri elə seçmək lazımdır ki, onu hər kəs bişirə bilsin. Evində yemək tapa bilməyənlər onsuz da o göstərilən ərzaqları ala bilməyəcəklər. Televiziya kanallarını açırsan hərəsi bir yerdə bəh-bəhlə bişirilən yeməkləri, ərzaqları tərifləyirlər. Televiyaya baxan neçə-neçə ailənin uşaqları şüşə ekran arxasından o qoxunu almağa çalışır, ləzzəti ağzında hiss etməyə çalışır...”\nF.Kərimova tez-tez efirlərə çıxan həmkarlarına da bəzi tövsiyələr verib: “Mən məsləhət görürəm ki, telekanallara çıxan aktrisalar, müğənnilər geyimlərinə fikir versin, zər-zibalı, aksesuarlarla üstlərini hədsiz bəzəyib çıxmasınlar.\nDigər məsələ isə efirdə məşhurların villalarını, maşınlarını göstərmələridir. Mən illərdir sənətdəyəm, amma heç vaxt evlərimi efirdə göstərməyin tərəfdarı olmamışam. Bir dəfə bağ evimdə çəkiliş olub, ona da yox deyə bilməmişəm. Mən özümü göstərib onu etdim, bunu aldım demək istəmirəm.\nMənim bunu etməyə ixtiyarım yoxdur, özüm özümdən utanaram. Nəsə alanda bunu bu qədər şişirtmək, efirdə geyimlərinin qiymətini müzakirə etmək düzgün deyil. Mən cavanlığımda da bu qələti eləməmişəm. Çünki gözümü açıb torpağımı gözü yaşlı, anaları qara paltarda görmüşəm. Bəlkə də ona görə indi belə şeyləri başa düşə bilmirəm. Heç başa düşmək də istəmirəm. Ola bilər cavandırlar, əylənmək istəyirlər, amma hər şeyin bir həddi var”.


Mehriban Əliyeva: “Bu, ədalətin təntənəsidir!” — "Fədai" qəzeti\nMehriban Əliyeva: “Bu, ədalətin təntənəsidir!”\nBu gün bizim ordumuz əzəli Azərbaycan torpaqlarını işğaldan azad etməklə milyonlarla azərbaycanlının arzularını həyata keçirir.\nBu barədə Azərbaycanın Birinci vitse-prezidenti Mehriban Əliyevanın rəsmi «İnstaqram» hesabında edilən paylaşım deyilir:\n«Azərbaycan ordusunun növbəti qələbəsi! Füzuli şəhəri və Füzuli rayonunun bir sıra kəndləri işğaldan azad edilib. İllər boyu bir çox soydaşımız Vətən həsrəti ilə yaşayıb! Nə qədər həmvətənimiz doğma diyarını heç olmasa bir dəfə də olsun yenidən görmək arzusunda idi! Bu gün bizim ordumuz əzəli Azərbaycan torpaqlarını işğaldan azad etməklə milyonlarla azərbaycanlının arzularını həyata keçirir. Bu, ədalətin təntənəsidir! Ona görə ki, bu yerlər bizim doğma torpaqlarımızdır, əcdadlarımızın torpaqlarıdır. Hər bir Azərbaycan əsgərinin və zabitinin həyatı və sağlamlığı üçün dua edirəm. Uca Tanrı ordumuzu, xalqımızı, Vətənimizi və Prezidentimizi qorusun! Qarabağ Azərbaycandır!»\nBu gündən karantin rejimi yenidən sərtləşdirildi


LDU turizm hazırlığı üzrə beynəlxalq\nTEMPUS layihəsinin iştirakçısı oldu.\n“Azərbaycan 2020:Gələcəyə baxış” inkişaf konsepsiyası çərçivəsində ölkədə turizm infrastrukturunun inkişaf etdirilməsi, beynəlxalq standartlara cavab verən turizm xidmət sahələrinin dairəsinin genişləndirilməsi ,bu sahənin rəqabət qabiliyyətinin yüksəldilməsi nəzərdə tutulur.Bu istiqamətdə əsas məsələlərdən biri də kadr hazırlığı probleminin uğurlu həllidir. LDU-da turizm və otelçilk ixtisasının açılması da məhz əmək bazarında turizm sahəsində çalışacaq peşəkar mütəxəssislərə olan tələbatın ödənilməsi məqsədinə xidmət edir.\nBu barədə kadr hazırlığını beynəlxalq səviyyəyə çatdırmaq məqsədilə LDU “Gürcüstan, Azərbaycan və Moldovada turizm sənayesinin inkişafı üçün mehmanxana menecmenti üzrə bakalavr-magistr hazırlığı” TEMPUS qrant layihəsinin təqdimat mərasimində söz açılıb. Qeyd edək ki,Fransanın Grenobl akademiyasının baş kordinator olduğu layihənin təşəbbüskarı Portuqaliyanın Espino ali məktəbidir.\nTəqdimat mərasimində Fransanın Grenobl Akademiyasının professoru Jean Noyel Pachoud, layihənin texniki direktoru, Azərbaycan Texniki Universitetinin professoru,əməkdar elm xadimi Həsən Hüseynov, ATU-nun baş mühasibi, iqtisadiyyat elmləri üzrə fəlsəfə doktoru, dosent Əfsər Dadaşov, Lənkəran Dövlət Universitetinin müəllim-tələbə heyəti iştirak edib.\nTəqdimat mərasimini universitetin tədrisin təşkili və təlim texnologiyaları üzrə prorektor vəzifəsini icra edən dosent İdrak Əsgərov açaraq qonaqlara bu elm ocağı barədə ətraflı məlumat verib,peşəkar kadr hazırlığında layihənin səmərəli olacağına inamını ifadə edib.TEMPUS layihəsinin əsas mahiyyəti barədə baş kordinator ,Fransanın Grenobl Akademiyasının professoru Jean Noyel Pashoud məlumat verib.Layihənin regional texniki direktoru professor Həsən Hüseynov Azərbaycandan layihədə iştirak edən tərəfdaş müəssisələr barədə danışıb,mehmanxana-otel menecmenti üzrə bakalavr-magistr hazırlığının əsas istiqamətlərini slaydların vasitəsilə şərh edib.\nDosent Mikayıl Məhərrəmov, elm və beynəlxalq əlaqələr şöbəsinin müdiri Zaur Məmmədov regionun turizm imkanları,bu sahədə kadr hazırlığının vacib şərtləri və s.barədə təklif və mülahizələrini bildiriblər.\nMüzakirələrdə universitetin turizm və otelçilik ixtisası üzrə 1-ci tədris ili tələbələri və ixtisas müəllimləri fəal iştirak edib.Sonda tələbələri maraqlandıran suallar cavablandırılıb.


Qohum olmayan donorlardan da sümük iliyi köçürüləcək\nZöhrə Əlimirzəyeva: “Azərbaycanda indiyədək aparılan əməliyyatlar dövlət hesabına aparılıb”\nTibb elmi inkişaf etdikcə bir zamanlar insanlar üçün böyük narahatlıq yaradan bir çox xəstəliklərin müalicəsi mümkün olub. Bu gün də bəzi sağalmaz xəstəliklər olsa da, amma elə xəstəliklər var ki, onlardan xilas olmağın yolu elə insanların öz əlindədir. Son illər respublikamızda da qan xəstəliklərinin qarşısının alınması istiqamətində ciddi işlər görülür. Xüsusən, leykozların diaqnostikasında və müalicəsində köklü irəliləyişlər müşahidə edilir. Bu ilk növbədə leykozların molekulayar-genetik diaqnostika üsullarının tətbiqinə və leykozların müxtəlif növlərinin traqet (hədəf) terapiyası üsullarının işlənib-hazırlanmasına aiddir. Həmçinin, 2015-ci ilin iyunundan respublikamızda nikaha daxil olanların tibbi müayinəsinin aparılması talassemiya daşıyıcılarının aşkarlanmasına imkan yaratmışdır. Müayinə olunan çütlüklərin hər ikisində talassemiya daşıyıcılığı aşkarlanan zaman talassemiyalı uşaqların doğulma riskini nəzərə alaraq Respublikamızda ilk dəfə talassemiya daşıyıcısı olan hamilə qadınlarda prenatal diaqnostika aparılmışdır. Hazırda nikahdan öncə aparılan müayinələr talassemiya xəstəliyinin qarşısının alınmasına yardım edəcək. Qan xəstəliklərinin müalicəsi ilə bağlı görülən və gələcəkdə görülməsi planlaşdırılan işlərlə bağlı məsələlərə B.Eyvazov adına Elmi-Tədqiqat Hematologiya və Transfuziologiya İnstitutunun direktoru Zöhrə Əlimirzəyeva ilə müsahibəmizdə aydınlıq gətirməyə çalışdıq.\n- Bu gün onlarla xəstə transplantasiya əməliyyatının aparılması üçün növbə gözləyir. Onların yaxınları bizimlə müsahibələrində də bildiriblər ki, tezliklə bu əməliyyatın aparılmasını istəyirlər. Bilmək istərdik transplantasiya əməliyyatının aparılması zəruriliyi ilə bağlı hansı mərhələdə və hansı formada qərar verilir?\n- Xəstədə transplantasiya əməliyyatının aparılması üçün ilk növbədə tibbi göstəriş olmalıdır. Limfoblast leykozda aparılan polikimyəvi terapiya ilə nəticə almaq mümkündür. Təxminən iki il müddətində müxtəlif müalicə və proqramlar icra edildikdə xəstənin sağalması mümkündür. Biz də bu xəstəliyin müalicəsində bütün dünyada qəbul edilən beynəlxalq proqramlardan istifadə edirik. İstər uşaqlar, istərsə də böyüklər arasında sağalan xəstələrimizin də sayı çoxdur. Bu xəstələr müasir dərman preparatlarının tətbiqindən sonra tam sağalırlar. Bütün dünyada belədir ki, transplantasiya üçün tibbi göstəriş olmalıdır. Çünki transplantasiya əməliyyatı heç də tam sağalma demək deyil. Həmçinin, uyğun donor olmalıdır. Bəzən doniorun tapılması üçün də müəyyən müddət gözləmək lazım olur. Hazırda da bizdə yalnız qohum donorlardan istifadə olunur. Amma respublikamızın Beynəlxalq Transplantasiya Qurumuna üzv olması məsələsinə baxılır. Əgər qəbul olunsaq, o halda qanunvercilik səviyyəsində də addımlar atılmalıdır.\nİşlər tamamlandıqdan sonra yəqin ki, sümük iliyi bankları ilə əlaqələr genişləndiriləcək və həmin banklarla əlaqələr nəticəsində qohum olmayan donorlardan da sümük iliyi köçürüləcək.\n- Bir transplantasiya əməliyyatının nə qədər vasaitə başa gəlməsi ilə bağlı Sizdə hər hansı məlumat yoxdur?\n- Bildirmək istərdim ki, hazırda əməliyyatların xərclərini tam olaraq dövlət qarşılayır. Əməliyyatın qiyməti isə dünyanın müxtəlif ölkələrində fərqlidir. Türkiyədə sümük iliyi transplantasiyası əməliyyatı 100 min dollar, Almaniyada 150 min dollardır. Azərbaycanda indiyədək aparılan əməliyyatlar dövlət hesabına aparılıb.\n- Artıq nikahdan öncə tibbi müayinələrin aparılmasına başlanılmasından 1 il vaxt ötüb. Bu müddətdə aparılan müayinələrin statistikası ilə bağlı nə deyə bilərsiniz?\n- Nikahdan öncə müayinələrə başlanılandan ötən 1 il ərzində 139 700 nəfər müayinə olunub. Onlardan 7 171 nəfərində talassemiya daşıyıcılığı aşkarlanıb. Amma talassemiya daşıyıcılığı xəstə demək deyil. 458 nəfərdə siflis, 85 nəfərdə QİÇS aşkarlanıb. 56 cütlüyün hər ikisində isə talassemiya daşıyıcılığı aşkarlanıb. Onlardan 6 cütlük nikahdan imtina edib. Amma evlənənlərə də tam tibbi konsultasiya verilib. Sonradan onlar da instituta dəvət olunur və müayinələr aparılır. Həmçinin, respublikamızda ilk dəfə olaraq perinatal müayinələr də aparılır. Respublika Perinatal Mərkəzində aparılan perinatal yoxlamaları yüksək ixtisaslı həkim tərəfindən aparılır. Mərkəzin həkimləri Türkiyədə təcrübə kursu keçib. Artıq döl materialının da genetik müayinəsi aparılır. İndiyədək 17 hamilə müraciət edib və bir döldə xəstəlik aşkar olunub. Həmin ailə isə hamiləliyi pozmağa qərar verib. Bu da talessemiyalı uşaqların doğulmaması deməkdir. Bir çox ölkələrdə bu proqram nəticəsində talessemiyalı uşaqların doğulması minimuma endirilib. Müayinədən keçən digər 16 cütlükdə isə daşıyıcılıq aşkar olunsa da, xəstəlik aşkarlanmayıb və onlar hamiləliyi davam etdiriblər.\nRegionlarda qeyd etdiyim kimi nikahdan öncə tibbi müayinə ilə bağlı bütün xəstəxanalarda hemotoloji kabinetlər açılıb. Hazırda həmin kabinetlərdə çalışan həkimlər təkmilləşdırmə kurslarında iştirak ediblər. İrsi qan xəstəliklərindən əziyyət çəkənlərə Mərkəzi Qan Bankının regional bölmələrində aşılmış irsi qan xəstəlikləri kabinetlərində tibbi yardım göstərilir. Talassemiyalı xəstələr həmin mərkəzlərə mütəmadi müraciət edir və qan komponentləri ilə təmin olunurlar.\n- Mərkəzi Qan Bankının regional bölmələrində kifayət qədər qan ehtiyatı var?\n- Hazırda həmin bölmələrdə kifayət qədər qan ehtiyatı var. Bütün bölmələrimizdə tükənməyən ehtiyatlara malikik. Bilirsiniz ki, qan komponentlərinin müəyyən saxlanma müddəti var. Qan komponentləri tərkibində olan kimyəvi preparatlardan asılı olaraq bir aydan 42 günədək saxlanma müddətinə malikdir. Bu səbəbdən həmin qan ehtiyatları mütəmadi olaraq yenilənməlidir. Aprel ayında cəbhədə baş verən hadisələr də göstərdi ki, insanlar da mütəmadi olaraq heç bir çağırış gözləmədən qan verməyə hazırdılar. Yerli bölmələrdə çalışan əməkdaşlarımız da deyir ki, həmin hadisələr zamanı əksəriyyət könüllü qan vermək üçün növbə gözləyirdilər. Həmin hadisələr də göstərdi ki, biz qan çatışmamazlığı ilə bağlı hər hansı problem yaşamadıq. Eyni zamanda mütəmadi olaraq qanvermə aksiyaları keçirilir və insanlar könüllü olaraq bu aksiyalarda iştirak edirlər. Hazırda da Səhiyyə Nazirliyi tərəfindən tərtib edilmiş xüsusi qrafiklərə əsasən Mərkəzi Qan Bankının briqadaları qangötürmə aksiyalarını həyata keçirir. Həmin briqadalar mütəmadi olaraq regionlara gedərək qan götürülməsində istirak edir. Bu işdə həkimlərə müvafiq rayon icra hakimiyyətləri və digər orqanlar da yardım edir. Amma insanlar özləri də qan vermək üçün müraciət edirlər. Talassemiyalı xəstələrə ayda 1 dəfə, bəzən iki dəfə qan köçürülür. Hazırda həmin xəstələrin müalicəsi ilə bağlı Dövlət Proqramı var və bu xəstələr də qan təminatı ilə bağlı hec bir problem yaşamır. Artıq bir ildir ki, nikah qabağı müayinələr aparılır. Bu proqram yaxın gələcəkdə öz nəticəsini verəcəkdir.Talassemiyalı xəstələrin doğulması xeyli azalacaqdır. Nikahla bağlı müyinələr bütün rayonlarda aparılır. Digər qan nümunələri bizim instituta göndərilir. Nəticələr isə elektron qaydada, barkodlar vasitəsi ilə yerlərə göndərlir. Hazırda 6 marşrut ayrılmışdır və həmin marşrutlar üzrə qan nümunələrı Bakıya gətirilir.\n- Qan xəstəlikləri ilə bağlı əhalinin məlumatlıq səviyyəsi necədir?\n- Son dövrlər qan xəstəlikləri ilə bağlı da insanların məlumatlılığı əvvəlki illərə nisbətən xeyli artıb. Səhiyyə Nazirliyi mətbuat xidməti tərəfindən tez-tez dəyirmi masalar keçirilir. Dəyirmi masalardan dördü hematologiyaya həsr olunub. Dəyirmi masalarda bütün televiziyalar, internet və çap mətbuatının nümayəndələri iştirak edir. Eyni zamanda televiziya kanallarında bu mövzuya həsr olunan verilişlərdə institutun əməkdaşları iştirak edir. Həmin verilişlərdə donorluq, talassemiya, hemofiliya, leykozla bağlı maarifləndirmə xarakterli məlumatlar verilir. Nikah qabağı müayinələrin aparılması da insanların maarifləndirilməsinə yardım edir. Müayinə olunan şəxslər, onların yaxın ətrafı bu xəstəliklər barədə məlumatlandırılırlar. Bu məsələdə nikahdan qabaq müayinələrin də böyük rolu var. Bir məsələni deyim ki, bu günlərdə iki gənc müayinə üçün müraciət etmişdı. Onlar sadəcə məlumat alıb ki, nikahdan öncə müayinə olunmaq lazımdır. Onlar hələ evlilik tarixlərini dəqiqləşdirməsə də, indidən müayinə olunmaq istəyiblər. Bu kimi misalların sayını artırmaq da olar. Bu da ondan xəbər verir ki, artıq insanlar arasında qan xəstəlikləri ilə bağlı məlumatlılıq artıb.\nYazı “Leykozlu uşaqlara dəstək” ictimai birliyinin Prezident yanında Qeyri-Hökumət Təşkilatlarına Dövlət Dəstəyi Şurasının dəstəyi ilə icra etdiyi “Qan xəstəliklərinin qarşısının alınması üçün ictimai maarifləndirmə “ layihəsi çərçivəsində hazırlanıb\nTarix: 13 İyul 2016 / 14:54


“Paşinyan rus silahının üstünlükləri barədə mədhiyyələr oxumağa məcbur edilir” - ŞƏRH | KONKRET\n“Paşinyan rus silahının üstünlükləri barədə mədhiyyələr oxumağa məcbur edilir” - ŞƏRH\n08 Aprel, 2021 - 11:50 94\n“Rusiya prezidenti Vladimir Putinlə aprel ayının 7-də baş tutan görüşün Paşinyanın gözləntilərini doğruldub-doğrultmadığına birmənalı cavab vermək çətindir. İyun ayının 20-nə təyin olunan növbədənkənar parlament seçkilərindən sonra bu görüşlərin nəticə verib-vermədiyinin şahidi olacağıq”.\nBu fikirləri KONKRET.az-a açıqlamasında politoloq Əlimusa İbrahimov səsləndirib. O bildirib ki, Putin üçün əsas məsələ Dağlıq Qarabağ və onun ətrafında vəziyyətin normallaşdırılması hesab olunurdu: “Bunu o özü görüş haqqında danışarkən bəyan etmişdi. Regionda baş verən prosesləri analiz etmək qabiliyyətinə malik şəxslərə bu görüş üçün kimin daha çox can atdığı heç də sirr deyil. 5 ay bundan qabaq Paşinyanın Moskvada qapı dalında gözləməyə məcbur edilməsi də heç kimin yadından çıxmayıb.\nAmma Putinin bu təşəkkürü elə ilk andan görüşün məqsədi haqqında fikir yürütməyə imkan yaradır. Kreml rəhbəri iyunun 20 nə təyin olunan növbədənkənar seçkilərdə Paşinyanın daha çox səs toplaması haqqında düşünür və seçkiyə qədər olan müddətdə onun nüfuzunun artırılması istiqamətində təşəbbüslər edəcək. Deməli Paşinyan, Putin və Rusiya höküməti tərəfindən tələb olunan bütün məsələlərdə güzəştə gedib”.\nPolitoloqun sözlərinə görə, Putinin Paşinyanı Moskvaya çağırmaqda əsas məqsədi heç də iki ölkə arasında mal dövriyyəsinin artırılması yollarını müzakirə etmək deyildi: “Putin daha ciddi məsələləri gündəliyə qoymuşdu və elə buna görə də görüş 3 saatdan artıq davam etdi. O hər şeydən əvvəl Paşinyandan “ İskəndər” raketləri ilə bağlı dediyi xoşagəlməz ifadələrlə Rusiya Hərbi Sənaye Kompleksinə vurduğu ziyan haqqında izahat istədi və bu ləkənin təmizlənməsi üçün Erməni baş nazirdən təsirli addımlar atmağı tələb etdi. Bu addımların da Rusiyadan yeni hərbi texnika alınmasından ibarət olacağı heç kimdə şübhə yaratmır. Hər alınan hərbi texnika partiyasının Ermənistana təqdim olunması zamanı, Paşinyan Rusiya silahının üstünlükləri barədə mədhiyyələr oxumağa məcbur ediləcək. Paşinyanın görüşə getməzdən qabaq Rusiyadan hərbi texnika alınmasının gündəlikdə olduğunu elan etməsi dediklərimizin əyani sübutudur”.\nPolitoloq qeyd edib ki, Putini ən çox maraqlandıran üçtərəfli bəyanatda nəzərdə tutulan kommunikasiya xətlərinin açılması məsələsidir: “Bu, Rusiya üçün Qafqaz və Yaxın Şərqlə əlaqələrin intensivləşdirilməsində ikinci nəfəs səciyyəsi daşıyır. Ermənistandan keçərək Türkiyə və İranı birləşdirəcək yeni kommunikasiya xətləri Rusiyanın iqtisadi vəziyyətinin inkişafında və ona tətbiq olunan sanksiyaların təsirinin azaldılmasında əhəmiyyətli rol oynayacaq. Heç şübhəsiz, Putin Paşinyandan Ermənistan iqtisadiyyatına Rusiya tərəfindən edilən investisiyalar üçün hesabat da tələb edib. Rusiyanın bu qədər tələbi qarşısında Paşinyan da əliboş deyildi. Amma onun bütün xahişlərini toplamaqla bir nəticəyə gəlmək mümkündür. Bu gün Paşinyanı ən çox narahat edən məsələ iyun ayının 20-nə nəzərdə tutulmuş seçkilərdə Rusiyanın xeyir – duasına nail olmaqdır. Məlum olduğu ki, Rusiya bu seçkilərdə öz fovoritini elan etməkdə tələsmir və Kremlin yaxın tərəfdarşı olan eks Prezident Robert Koçaryanla da “dilxoşluq”da davam edir. Görünən odur ki, Paşinyanın indiki halda Rusiyaya təklif etdikləri Koçaryanın verə biləcəyindən daha qiymətlidir”.\nƏlimusa İbrahimov Paşinyanın Putinlə Rusiya-Ermənistan birgə hərbi qruplaşmasının fəaliyyəti ətrafında bəzi məsələləri müzakirə etmək istədiyini bildirib: “Bundan başqa onun həll etməyə çalışdığı əsas məsələlərdən biri də, Azərbaycan həbsxanalarında hökm gözləyən erməni terrorçuların Ermənistana qaytarılmasıdır. Ermənistan terrorçuları hərbi əsir kimi dünya ictimaiyyətinə təqdim etmələsinə baxmayaraq, Azərbaycanın haqlı izahatı qarşısında söz tapa bilmir. Ona görə də bu şəxslərin azad edilməsi məsələsini Rusiyanın öhdəsinə buraxmaq istəyirlər.Təbii ki, Rusiya bu məsələdə Azərbaycana müəyyən təsir göstərə bilər. Amma Azərbaycanın da bu tələb qarşısında irəli sürdüyü məsələlər var ki, onlar yerinə yetirilmədən terrorçuların azad olunması öz həllini tapmayacaq. Amma Rusiya seçkilərdə Paşinyanın üzərində dayandığını qətiləşdirsə, o zaman Azərbaycanı razı edə biləcək mexanizmləri işə salacaq”.\n14 Aprel, 2021 - 00:28 231\n12 Aprel, 2021 - 21:42 686\n12 Aprel, 2021 - 14:45 588\n13 Aprel, 2021 - 17:05 550


“Ermənistana iddia irəli sürməliyik ki, o zamankı şərtlərə əməl etməyiblər” – tarixçi alim\nNəşr edilib 30.05.2020 23:26\nDilavər Əzimli: “1828-ci ildə İrəvanda yalnız erməni tacirləri yaşayırdı, əhalinin 95 faizi azərbaycanlılar idi; 1918-də isə azərbaycanlıların sayı 11 faizdən bir az artıq idi”\n“Tarixi zaman və məkana görə qiymətləndimək lazımdır. O zaman biz mövcud reallıqlar baxımından bu addıma getdik”.\nTarixçi alim Dilavər Əzimli bu fikirləri İrəvan şəhərinin 1918-ci ildə Azərbaycan Xalq Cümhuriyyəti tərəfindən ermənilərə verilməsini Musavat.com-a şərh edərkən söylədi. Həmsöhbətimiz o zaman azərbaycanlıların İrəvanda azlıqda qaldıqlarını vurğuladı: “İlk olaraq sual verək ki, o zaman İrəvan bizim idimi? Bu gün əksər tarixçilərimiz yalnız şəxsi hissləri baxımından məsələyə yanaşırlar. Tarix isə bunu sevmir. Bizdə tariximizi hansı metodologiya ilə öyrənirik? Varmı, bu metodologiya? Əlbəttə yoxdur. Biz hələ də kənardan gələn tarixi metodologiya ilə tariximizə yanaşırıq. Belə vəziiyət yaranır. Bilirsiniz, tarixdə “niyə verdilər”, “nə üçün verdilər” sualı sanki yoxa çıxıb, hamı deyir ki, günahkardırlar. Həm də bunu bu sahə ilə məşğul olanların bəziləri də deyirlər. Tarixdə zaman və məkanı nəzərə almasan, düzgün nəticə ortaya qoya bilməyəcəksən”.\nD.Əzimli qeyd etdi ki, tarixi reallıqlar var və onları unutmaq olmaz: “Məsələn, mən bu gün hissə qapılaraq Şuşada ermənilərin andiçmə mərasiminə qəzəb hissi ilə yanaşıram. Hələ də özümə gələ bilmirəm. Hamımızı günahlandırıram. Amma tarixi reallıqlar baxımından yanaşanda fərqli situasiya yaranır. Gücümüz yetmir… Amma gələcək bizim xeyrimizədir. Dağlıq Qarabağ məsələsində ermənilərin uduşu yoxdur. İrəvanın verilməsinə də bu reallılar baxımından yanaşmaq lazımdır. Əvvala, ermənilər dövlətçi millət deyildilər. Hətta, onlarda olan bəzi qüvvələr bizimlə bir konfederasiyada yaşamaq təklifi ilə də çıxış edirdilər. Baxın, sonradan vəziyyət dəyişdi. Buna səbəb İrəvanın tutduğu geopolitik məkan idi. Bunu unutmayın!” Tarixçi alim bir daha “İrəvan bizim idimi”, sualına qayıdaraq fikrini konkretləşdirdi: “Bizim ərazilər 1828-ci ildə işğal olunub, Rusiyanın tərkib hissəsinə qatılmışdı. Yəni müstəmləkə ərazisi idik. İrəvan artıq 1828-ci ildən bizim deyildi. Siz 1828-ci il statistikasına, bir də 1918-ci il statistikasına diqqət edin. 1828-ci ildə İrəvanda yalnız erməni tacirləri yaşayırdı, ticarət edirdilər. Əhalinin 95 faizi azərbaycanlılar idi. 1918-də isə bizimkilər səhv etmirəmsə, 11 faizdən bir az artıq idi. Görün, 100 ilə yaxın müddətdə Rusiya İrəvanda nələr etmişdi”.\nD.Əzimli digər məqama da diqqət çəkdi: “Azərbaycan Cümhuriyyəti yaranan ərəfədə beynəlxalq vəziyyət necə idi? O zaman erməni dövlətinin yaranması, həm də Azərbaycan torpaqlarına yaranması artıq qətiləşdirilmişdi. Buna müqavimət göstərmək, döyüşmək mümkün idimi? Yalqız qalan, ciddi çətinliklərlə üzləşən yeni yaranan bir dövlət dilemma qarşısında qalmışdı: ya yox olmaq, ya da ki, reallıqlara boyun əyib dövləti saxlamaq. Onlar ikinci yolu seçdilər və bunun adını Azərbaycan qoydular. Azərbaycan qoydular ki, İrəvan da daxil olmaqla beynimizə bu coğrafiyanı yeridə bilsinlər. Onların hədəfləri bəlli idi. Bilirdilər ki, ermənilərin yaşamaq resursları yoxdur. Əminəm ki, o zaman düşünürdülər ki, bir müddət sonra ermənilər Azərbaycanın tərkibinə qatılmaq üçün müraciət edəcəklər. Bu dövlət yaşasaydı, elə də olacaqdı. Çünki 114 min kv.km ərazidə güclü inkişaf gedəcəkdi. Çox keçməyəcəkdi ki, müharibə eyforiyasından ayrılan ermənilər yaşamaq üçün dözülməz şəraitlə üzləşəcəkdilər. O zaman Azərbaycana qatılmaq üçün özləri xahiş edəcəkdilər. Çünki 9 min kv.km ərazidə yaşamaq üçün güclü iqtisadi resurslar yox idi. Baxın, o zamanlar, yəni Azərbaycan SSR zamanında Dağlıq Qarabağda yaşayan ermənilər özləri seçim məsələsində Azərbaycanın tərkibində qalmağa üstünlük verdilər”. D.Əzimli qeyd etdi ki, İrəvan ermənilərə konkret şərtlər daxilində verilmişdi: “Təsəvvür edin ki, Azərbaycan Xalq Cümhuriyyəti iyirmi il yaşaya bilsəydi, ermənilərdən o şərtlərə əməl etmədiyinə görə həmin əraziləri zorla geri qaytaracadı. Amma “şimal ayısı” buna imkan vermədi. Yenidən müstəqil dövlətimizi işğal etdi. Erməni mənbələrində də bu şərtlər öz əksini tapıb. Ermənilərin o zamankı müəllifləri də bu şərtləri vurğulayıblar. Türkiyə mənbələrində də göstərilir ki, qardaş Türkiyə bu məsələni Azərbaycan ərazilərinə keçirməklə “erməni məsələsi”ndən xilas oldu”.\nMüsahibimiz qeyd etdi ki, dünyanın iri gücləri birmənalı şəkildə Ermənistan dövlətini yaradacaqdılar: “Amma reallıqlar baxımından bu, bizim payımıza düşdü. Düzdür, Ənvər və Nuru paşalar bunun əleyhinə idilər. Ənvər Paşa “çibanı dibindən kəsməyin” tərəfdarı idi. Amma onların gücü yetərli deyildi. Hesab edirəm ki, Sultan Əbdülhəmid devrilməsəydi, bu, baş verməyəcəkdi. Sültan Əbdülhımid nə qədər taxta oturmuşdu, dünyanın iri gücləri “erməni məsələsi”ni həll edə bilmirdilər. Əslində, Sultan Əbdülhəmid qalsaydı, Osmanlı imperiyası Birinci Cahan savaşına qatılmayacaqdı. Baxın, Birinici Cahan savaşının nəticələrindən biri də məhz bizim ərazilərimzidə Ermənistan dövlətinin yaradılması oldu. Biz bu məsələdə təəssüf ki, hərəkət etmirik. Əslində, biz parlamentdə həmin dövr sənədlərini müzakirəyə çıxarmalıyıq və Ermənistana iddia irəli sürməliyik ki, o zamankı şərtlərə əməl etməyiblər. Həmin qərarı ləğv etmək üçün böyük əsas vardır. Həm də bu günki Azərbaycan Azərbaycan Xalq Cümhuriyyətinin varisidir. Bir varis kimi bunu etmək həm də müqqədəs borcumuzdur!”


Kitab oğurlayan gəncləri həbs gözləyir? – “Vurulmuş ziyanın miqyası…” – HÜQUQŞÜNAS – Yenicag.Az\nAna Səhifə Banner Kitab oğurlayan gəncləri həbs gözləyir? – “Vurulmuş ziyanın miqyası…” – HÜQUQŞÜNAS\nKitab oğurlayan gəncləri həbs gözləyir? - "Vurulmuş ziyanın miqyası..." - HÜQUQŞÜNAS\nYeni Çağ Media Qrupu – İyun 07, 2021 - 15:32\n“Hadisənin inzibati, yoxsa cinayət məsuliyyəti olması araşdırma nəticəsində müəyyən olunacaq”.\nBu gün Daxili İşlər Nazirliyi (DİN) tərəfindən paytaxtın Səbail rayonunda yerləşən kitab mağazalarından birindən iki ədəd kitab oğurlamaqda şübhəli bilinən Elməddin Süleymanlı və Elvin Əhmədovun saxlanılması məlumatı ictimaiyyətlə paylaşılıb. Ancaq gənclərin “kitab oğurluğu” cəmiyyət tərəfindən heç də birmənalı qarşılanmayıb.\nHadisənin nə qədər cinayət məsuliyyəti yaratdığı barədə Yenicag.az-a açıqlama verən hüquqşünas Xəyal Bəşirov oğurlanan kitabların dəyərinin bunu müəyyənlşədirəcəyini bildirib:\n“Söhbət kitabın dəyərindən gedir. Böyük ehtimalla xırda talama olacaq. Hər bir halda, bu, qanun pozuntusudur. Əgər xırda talamadırsa, bu, inzibati pozuntu hesab ediləcək. Amma qiyməti yüksək olduğu təqdirdə, yəni iki yüz, üç yüz, beş yüz manatdırsa, bu, oğurluq hesab ediləcək və cinayət məsuliyyəti yaradacaq. Hadisənin inzibati, yoxsa cinayət məsuliyyəti olması isə araşdırma nəticəsində müəyyən olunacaq. İlk olaraq kitabların dəyəri, vurulmuş ziyanın miqyası müəyyənləşdiriləcək”.\nDİN-in saxlanılan şəxslərin görütülərini yayması məsələsinin hüquqi tərəfinə toxunan vəkil yetkinlik yaşına çatmış şəxslərin şəkil və videolarının yayımlanmasında qanun pozuntusu olmadığını da vurğulayıb:\n“Onların görüntülərinin yayılmasına gəldikdə, əgər yetkinlik yaşına çatmış şəxslərdirsə, onların foto və videolarının yayılmasında heç bir qanun pozuntusu yoxdur. Yetkinlik yaşına çatmayan şəxslər pozuntuya yol versələr belə, onların məsuliyyəti yaranmır”.


Ispanaq | Qonşu otlaq fermeridir | December 2019\nBiz ispanaqın ən yaxşı növlərini seçirik\nIspanaq Amaranth ailəsinə aid bir otuz illik bitki və köhnə təsnifatında Mare bitkisidir. Ağızla birlikdə ispanaq 35-40 santimetr yüksəkliyə çata bilər. İyulda kiçik yaşıl çiçəklər bitki üzərində qurulmağa başlamış, zaman keçdikcə fındıqlara bənzər oval meyvələrə çevrilmişdir.\nQış üçün ispanaq hasilatı metodları\nBəslənmə sahəsində mütəxəssislər gəncliyin qorunması və səhiyyəni təşviq etmək üçün sizin pəhrizinizdə ispanaq daxil olmaqla məsləhət görürlər. Zavod sadəcə vücudun 100% fəaliyyət göstərməsinə kömək edən faydalı maddələrin bir mağazadır. Lakin, yaz dövründə ispanaq göyərtilərini tapmaq çətin deyilsə, qış aylarında onun tərəvəzləri nadir hala gəlir.\nÇiyələk ispanağı və artan xüsusiyyətləri\nBu çox maraqlı və ən əsası faydalı bitki. Onun elmi adı mary, bir çox yarpaqlıdır, lakin adi yummy ispanaq-moruq, deyilir. Eyni zamanda ispanaq, çiyələk və moruq kimi görünür. Zavodun populyarlığı ekzotik görünüş və insan bədəninə böyük fayda gətirmişdir.\nCopyright 2019 \_ Qonşu otlaq fermeridir \_ Ispanaq


Bu ölkə avropanın LGBTİ dostu siyahısına başçılıq edir - Nəfəs LGBT Azərbaycan\nCavid Nəbiyev — 05 İyul 2018 0 comment\nMalta Avropada LGBTİ dostu olan ölkələr siyahısına başçılıq edir.\nILGA-Avropa LGBTİ fərdlərin insan hüquqlarının vəziyyətinə dair 49 ölkənin sıralandığı illik araşdırması yayımlandı.\nMalta siyahıdan 91% -ədigər ölkələri geridə qoyub.\nBelçika (78%), Norveç (77%), Birləşmiş Krallıq (73%), Finlandiya (73%) və Fransa (72%) digər yerləri bölüşüb.\nŞəkil: ILGA Europe\nÖtən il nigah bərabərliyini qanuniləşdirən Malta demək olar ki, siyahıda nəzərdə tutulmuş bütün göstəriciləri təmin edir.\nMaltanın “homoseksual müalicə”ni tətbiq edən, həyata keçirən həkimləri mühakimə edəcək qanunvericiliyi var. Eyni zamanda Malta transgender və interseks hüquqlarını müdafiə edən digər dünya ölkələri ilə müqaisədə ən mükəmməl qanunvericiliyə sahibdir.\nSiyahıya sondan liderlik edən ölkə hansıdır?\nSiyahıda ən aşağı nəticəni göstərən 5 ölkə: Rusiya (10%), Monako (9%), Türkiyə (8%), Ermənistan (7%) və Azərbaycan (4%) qərarlaşıb.\nILGA Avropa: 2018 ölkələrin ümumi sıralanması\nBeynəlxalq təşkilat hesabatı hazırlayarkən ölkələrin sıralamasını aşağıdakı göstəricələrə əsasən həyata keçirib: bərabərlik və ayrıseçkilik, ailə hüququ, nifrət cinayətləri və nifrət çağırışları, hüquqi olaraq gender kimliyinin və bədən bütövlüyünün tanınması, sərbəst toplaşmaq azadlığı və miqrasiya.\nLGBTİ hüquqlarına gəldikdə Azərbaycan ildən ilə pisləşməyə davam edir. Dünyada 141 ölkəsiyahısında və avropada sonuncu yerdə qərarlaşan Azərbaycanda LGBTİ-lərə qarşı olan ictimai, hüquqi rəftar daha da pisləşib və dünyada, o cümlədən avropada LGBTİ fərdlər üçün ən tühlükəli ölkələr sirasındadır.\nÖtən ilin sentyabr ayında baş verən LGBT fərdlərin kütləvi həbsi və onlara qarşı həm hüquq mühafizə orqanları tərəfindən edilən rəftar, həm də, cəmiyyətin böyük çoxluğunun dəstək verici fobik münasibəti ilə yadda qalmışdı.\nƏvvəlki Məqalə Cənubi Qafqazın geyləri: oxşar dərdlər\nNövbəti Məqalə Dünyanın dörd bir yanından evlənən 19 sevimli çütlük\nAzərbaycanda LGBT fərdləri müdafiə edəcək qanuna ehtiyac var\nTransgender fərd tibb müəssisəsində diskriminasiya ilə üzləşib\nŞirkətlərin LGBT bazarına marağları artır, səbəb?


Yeni erməni həyasızlığı: Başkəndi Azərbaycanın 8 kəndinə dəyişmək istəyirlər » Bakitv.Az\nYeni erməni həyasızlığı: Başkəndi Azərbaycanın 8 kəndinə dəyişmək istəyirlər\nErmənistan Təhlükəsizlik Şurasının katibi bəyan edib ki, anklavların qaytarılması baş tutmayacaq; deputat: “Qriqoryan daxili auditoriyanı sakitləşdirmək üçün bu açıqlamaları verir”\nErmənistan Təhlükəsizlik Şurasının katibi Armen Qriqoryan bəyan edib ki, iki ölkə arasında anklavların qaytarılması baş tutmayacaq. “Yeni Müsavat” xəbər verir ki, o, 90-cı illərin əvvəllərində işğal edilmiş üç Azərbaycan anklavının və bir Ermənistan anklavının mübadilə edilməyəcəyinə eyham vurub. Qriqoryanın fikrincə, həll yolu ondan ibarətdir ki, Ermənistanın anklavları Azərbaycanda, Azərbaycanın anklavları isə Ermənistanda qalsın: “Anklavlar məsələsi hələ də qaldırılmayıb, hər iki tərəf susur. Hər iki tərəfdə anklav var. Azərbaycan ərazisində də, Ermənistan ərazisində də anklavlar mövcuddur. Bu anklavların sahəsi, demək olar ki, eynidir”.\nLakin erməni rəsmisinin hər iki anklavların sahəcə eyni olduğunu deməsinin gerçəkliklə əlaqəsi yoxdur. Ermənistanın bizdə olan anklavı Gədəbəydə yerləşən Başkənddir. Ancaq bizim Ermənistanda olan anklavlarımız Qazağın 7 kəndi və Sədərəyin Kərki kəndidir. Sözügedən kəndlərin ərazisi Başkənddən xeyli böyükdür. Göründüyü kimi, Ermənistan rəsmisi özünü avamlığa qoyaraq, Başkəndlə digər 8 kəndin sahəsini eyniləşdirməkdən çəkinmir. Halbuki xəritədə bunu müqayisə etməklə görmək mümkündür.\nYeri gəlmişkən, TŞ-nin katibinin sözlərinə rəsmi Bakıdan cavab gecikməyib. Xarici işlər nazirinin müavini Xələf Xələfov deyib ki, Qazağın 7 kəndi, Kərki və digər məsələlər delimitasiya kontekstində həllini tapmalıdır. Onun sözlərinə görə, bu ərazilər Azərbaycanındır: “Bu torpaqların Azərbaycanın nəzarəti altına keçməsi delimitasiya prosesini tələb etdiyinə görə bu çərçivədə baxılacaq. Bu məsələlər müzakirə olunub öz həllini tapacaq”.\nAnklavlar məsələsi doğrudanmı, Ermənistan rəsmisinin dediyi kimi, müzakirə mövzusu deyil? Ermənistan niyə bu mövzuda da yalana üstünlük verir? Ümumiyyətlə, problem iki ölkə arasında necə həll edilməlidir? Çünki 10 noyabr sənədində Qazağın 7 kəndi və Naxçıvanın Kərki kəndinin işğaldan azad olunması göstərilib. Lakin ötən müddət ərzində bu razılaşma icra olunmayıb. Erməni tərəfi zaman-zaman Başkənd məsələsini gündəmə gətirməklə 8 kəndlə bağlı “alternativ” qoymağa və anlaşmanı pozmağa çalışırlar. X.Xələfovun açıqlaması isə belə fikir formalaşdırır ki, Qazaxın 7 kəndi və Kərkinin qaytarılması məsələsini sərhədin delimitasiyası prosesində həll etməyi planlaşdırır. Məsələnin həlli bu şəkildə mümkündürmü? Rəsmi Bakı 8 kəndin azad edilməsini necə həyata keçirmək istəyir?\nİrəvanda etirazların baş qaldırdığı bir vaxtda Qriqoriyanın bu çıxışını dəyərləndirən deputat Elman Nəsirov “Yeni Müsavat”a qeyd etdi ki, Ermənistanda daxili situasiya gərgindir, “Qarabağ klanı” Paşinyanı milli maraqlara xəyanətdə ittiham edir: “Ona görə Qriqoryan açıqlamaları bu reallıqlardan qaynaqlanaraq verir. O və rəsmi İrəvan yaxşı bilir ki, əməkdaşlıq olmadan, bir-birinin ərazi bütövlüyünü tanımadan Ermənistanı blokadadan çıxarmaq, Türkiyə ilə münasibətlər qurmaq mümkün olmayacaq. Ermənistan lideri də Brüsseldə bəyanat verdi ki, Azərbaycanın 5 bəndlik sülh təklifini qəbul edir. Yəni Qarabağın ərazisini Azərbaycan torpaqları olaraq sayır, həmçinin Qazağın 7 kəndi və Kərkini bizim ərazilərimiz hesab edir. Artıq Ermənistan ”status"dan da danışmır, yalnız Qarabağdakı erməni əhalisinin təhlükəsizliyini önə çəkir. Bu səbəbdən hakimiyyət əleyhinə itaətsizlik aksiyaları başlayıb. Ona görə Qriqoryan daxili auditoriyanı sakitləşdirmək üçün bu açıqlamaları verir".\nE.Nəsirovun sözlərinə görə, Qriqoryan yaxşı dərk edir ki, 8 kənd qaytarılmasa, danışıqlar və sülh müqaviləsi baş tutmaya bilər: “Bu da Ermənistana yaxşı perspektiv vəd etmir. Bu şəkildə məsuliyyətsiz açıqlamalar Türkiyə və Azərbaycanla əlaqələrə təsir edə bilər. Odur ki, məşhur misalda deyildiyi kimi, Qroqoryan 1 yazıb, ağlında 2 saxlayır. O baxımdan populist bəyanat kimi qiymətləndirirəm və daxili auditoriyaya hesablanmış fikirlər olaraq görünür”.\nAydınlar Partiyasının sədri, hüquqşünas Qulamhüseyn Əlibəylinin sözlərinə görə, Ermənistan Qazağın kəndlərinin və Kərkinin anklav kimi qalmasını arzulayır: “Amma ermənilərin bizim ərazilərdə böyük anklavı da yoxdur. Ermənistan strateji cəhətdən bunu istəyə bilər ki, bizə təzyiq göstərsinlər. Amma 10 noyabr sənədinə əsasən həmi ərazilər qaytarılmalıdır. Ermənistanın başqa yolu qalmayıb”. Partiya sədrinin fikrincə, bu cür açıqlamalar etiraz aksiyaları ilə bağlıdır: “Sadəcə, Ermənistan strateji olaraq ərazilərin anklav kimi qalması istəyindədir. Ancaq bu kəndlərin anklav kimi həmişə qalması mümkün deyil, razılaşma mövcuddur. Ermənistan üçtərəfli sənədin bütün bəndlərini icra etməli olacaq. Ölkənin inkişafı bundan asılıdır. Paşinyan hakimiyyəti bilir ki, bu problemləri yarımçıq qoymaq olmaz. Sadəcə, iqtidara təzyiqlər var, aksiyalar keçirilir, belə vaxtda rəsmi şəxslər elə açıqlamalar verirlər ki, cəmiyyəti qəzəbləndirməsin, əksinə, razı salsın”.\nSiyasi ekspert Ramiyə Məmmədova güman etmir ki, Qriqoryan rəsmi mövqeyini ifadə edib. Onun sözlərinə görə, Paşinyan hakimiyyətinin nümayəndələri tez-tez belə ziddiyyətli çıxışlar etsə də, son açıqlamanı erməni cəmiyyətinə mesaj kimi qiymətləndirmək lazımdır: “Onlar xalqa çatdırır ki, biz heç bir qarış da torpaq vermirik. Müxalifətin ittihamları yalandır və hakimiyyət Ermənistanın milli maraqlarını üstün tutur. Yəni bu şəkildə insanları sakitləşdirməyə çalışırlar. Hərçənd aksiyalarda da böyük kütlə iştirak etmir. Erməni cəmiyyəti Qarabağ mövzusunda, Azərbaycanla torpaqlar məsələsində artıq çox yorulub və müharibə xüsusi təsir göstərib. Ona görə aksiyalara ciddi dəstək yoxdur. Bununla belə, müxalifət təzyiq edir və hakimiyyət məcbur qalaraq xalqa göstərir ki, biz 7 kəndi və Kərkini vermək niyyətində deyilik. Eyni həşiri Zəngəzur dəhlizi mövzusunda da çıxarmışdılar, Azərbaycan əsgərinin guya onların suveren ərazisinə daxil olduğunu iddia edirdilər, amma indi proses bizim istədiyimiz şəkildə getməyə başlayıb. Odur ki, Qriqoryan öz xalqının ”başının altına yastıq qoymaq"la məşğuldur".\nSiyasi şərhçi hesab edir ki, Başkənd heç bir halda Qazaxın kəndləri və Kərki ilə əvəzlənə bilməz: “Ümumiyyətlə, danışıqlarda belə şərt qoyulmamalıdır. Üçtərəfli sazişdə heç də həmin 8 kəndin yerinə Başkəndin ermənilərə verilməsi nəzərdə tutulmur. O halda Qriqoryan özündən şou düzəltməsin və əlavə bəndlər ortaya çıxarmasın. Onun söylədikləri cəfəngiyyatdır”.


Rusiya ABŞ-ın istifadə etdiyi bazaya aviazərbə endirib - "The Wall Street Journal" — Axtarırıq.Biz\nRusiya ABŞ-ın istifadə etdiyi bazaya aviazərbə endirib - "The Wall Street Journal"\nRusiya ABŞ-ın istifadə etdiyi bazaya aviazərbə endirib - "The Wall Street Journal" Rusiya Hava Kosmik Qüvvələri iyunun 16-da Suriyanın cənub-şərqində yerləşən, ABŞ və Böyük Britaniya tərəfindən də istifadə edilən Ət Tanaf bazasına aviazərbələr endirib. Pentaqon bunu Ağ Evə təzyiq kimi qiymətləndirib.\nAPA-nın xəbərinə görə, bu barədə “The Wall Street Journal” nəşri məlumat yayıb.\nQəzetin mənbələrinə əsasən Britaniya və Amerikalı xüsusi təyinatlıları Ət Tanafdakı gizli bazadan Suriya müxalifəti ilə koordinasiyalı şəkildə İŞİD-ə qarşı istifadə edirlər. Pentaqon və ABŞ kəşfiyyatındakı mənbələr bazanın avizərbələrə məruz qalmasını rəsmi Moskvanın Obama administrasiyasına təzyiq göstərmək və Vaşinqtonu Suriya məsələsində daha sıx əməkdaşlığa sövq etmək məqsədi daşıdığıı iddia ediblər.\nBöyük Britaniya məsələ ilə bağlı heç bir şərh verməyib.\nQeyd edilir ki, həmin vaxtı aviabazada olan 20-yə yaxın britaniyalı hərbçi aviazərbələrə 24 saat qalmış oranı tərk ediblər.\nRusiyanın Vaqintondakı səfirliyinin mətbuat katibi Yuri Melnik isə insident barədə sualların Rusiya Müdafiə Nazirliyinə yönləndirilməli olduğunu bildirib. Hələ ki Rusiya Müdafiə Nazirliyindən “The Wall Street Journal”ın sorğusuna cavab verilməyib. Qəzet qeyd edir ki, olaydan sonra ABŞ tərəfi Moskvaya apardığı əməliyyatlar barədə daha müfəssəl məlumat təqdim edib. Gərginləşmədən ehtiyat edən Dövlət Departamenti və Ağ Ev kompromisə getmək qərarına gəliblər. Mənbə: http://news.lent.az/news/248976\n22.07.2016 11 News ←Dostlarınla paylaş